text:
Gapura
PANGAWERUH
Dina jaman sajarah tulisan ngarupikeun poko sumberba kabudayaan nu mawa akibat kana nerekabna elmu pangaweruh kamana-mana. Salajengna tingkat kahirupan manusa jadi luhung margi di barung ku kamajuan teknologi, naekna tingkat kahirupan sareng kabudayaan the mawa akibat pentingna elmu pikeun manusa, margi jabi ti mukakeun lalangse kahirupan, elmu the mangrupa pituduh kana jalan kahadean sareng agama, sareng jadi panglipur kana manah anu nyangkingna.
Ka jelema nu pinuh ku elmu sarta jembar ku pangabisa, Alloh bakal ngangkat darajat sababaraha darajat. Sangking pentingna elmu keur manusa nabi SAW parantos ngawajibkeun milari elmu sanajan ka nagri cina. Tapi sanaos nyiar elmu teh wajib, teu sadayana wajib ain, pangpangna elmu urusan kadunyaan et amah hukumna wajib kifayah. Anu wajib ain mah dina urusan agama utamina ibadah, margi moal sampurna ibadah mun teu jeung elmuna.anapon dina urusan dunya mah teu kedah sadayana ngagaduhan elmu husus, upamina elmu kaguruan,kadokteran,tatanen sareng dagang etamah serah keun we ka nu ahlina masing-masing.
Upami sadaya jalmi ngagaduhan elmu husus anu sami,kahirupan di dunya the bakal mogok moal rame, margi ari pangabutuh jalmi mah rupi-rupi.butuh ku kadaharan,butuh pakean,butuh kasehatan, pendidikan sareng sajabina. Maka kangge ngalengkepan sadayana kedah aya bagi tugas anu sampurna sareng kabutuh anu kitu the di cangking nu ahlina, jadi hirupna jelema mah sili seblok silih tulungan. Silih geuoing jeung pada baturna, anu numutkeun urang sunda mah”silih asih,silih asah,silih asuh”.geuniongan saur sepuh oge di dangding dina pupuh pucung anu unggelna teh:
Utamina jalma kudu rea batur
Keur silih tulungan
Silih titipkeun nya diri
Budi akal lantaran toi pada jalma.
Nyanbung………..
CINTA RAHWANA
Rahwana atawa damasuka,raja ti alengka di gambarkeun salaku tokoh jahat. Maneh na teh raja sarakah malah mun kongang hayang ngawasa dunya oge ngawasa alam kadewataan.kapan bogohna oge manehna mah ka widadari ti kahiangan. Lamun mah ayeuna nyoso bogoh ka dewi sinta ku sabab ieu wanoja di percaya titisan widadari ti kahiangan.Tapi lamun mah rahwana sakitu jumawana dina nangtukeun kahayang da teu salah –salah teuing, da bongan pamentana di tedunan ku para dewa. Harita rahwana the ngayakeun tapabrata. Ku sabab tapana sakitu mantengna, atuh matak ngageunjleungkeun jongring salaka.para dewa rariweuh nya baratanarada di utus turun ti kahiangan ka marcapada nalek kahayang rahwana.“ari maneh boga kahayang nanahaon eta tapa mani ngariweuh keun batur?”saur batara narada. Atuh daradad rahwana nyebutkeun pamaksudannana yen manehna hayang sakti mandraguna.hayang boga sapuluh karakter, hayang boga umur anu panjang sababad jeung umur dunya.Jigana batara narada embung riweuh da ujug-ujug di tedunan bae.“kop bae maneh boga umur nu panjang, satungtung dunya acan kiamah kajahatan maneh tetep muncul jang ngganggu jalma-jalma nu leutik imanna!saur batara narada.Atuh rahwana surak bakating ku bungah, saha nu teu hayang boga umur panjang, jadi ceuk carita rahwana moal paeh satuingtung dunya can kiamah.gawena ngaraja wisuna,mulak malikeun bebeneran jeung nganiaya jalma bener .ukur hiji bebneneran anu aya di rahwana mah nyeta dina nembongkeun rasa kacinta.sanajan enya geus maling pamajikan batur, tapi manehna tetep miikahayang yen awewe anu di palingna the males rasa cintana. Hartina, ari ka wanoja anu di picintamah, rahmana the emung paksa pirusa, embung ngagadabah jeung merkosa.taun-taun dewi sinta di kungkung di kaputren karajaan alengka, ajen kawanitaan dewi sinta henteu diganggu, rahwana hayang dewi sinta teh daek ngaladenan dirina ku rasa cinta deui.cinta ti awewe ka lalaki.tepi ka ceurik nabangingik rahwana sangkan dewi sinta mikacinta dirina…..
“Hariring di tengah peuting
haleuang na mangsa beurang “
Bulan langlayangan peuting
bulan teh langlayangan peuting
nu ditatar dipulut ku tali gaib
entong hariwang mun kuring miang
ditatar ti tatar sunda di pulut nya balik deui kadieu ieuh
masing percaya
bedil geus di peloran
granat geus di sorendang
ieu kuring arek miang
jeung pasukan siliwangi
ka jogja hijrah taat parentah
bulan teh langlayangan tineung
nu ngoleab nu ngapung ku angin gaib
ulah salempang mun kuring anggang
kapiraray tanah sunda
dipulut nya balik deui kadieu ieuh masing percaya
hate geus gilig pisan
niat geus buleud pisan
ieu kuring arek miang
jeung pasukan nusaati
nu miskin,,,..kamanakeun,….kumahakeun,….???
kangjeng prabu nuju andekak sila dina korsi gading gilang kancana, bae sila ge da harita mah keur teu ngayakeun sinewaka.para senopati kabeh keur ngalaksanakeun tugasna sewang-sewangan. nu aya ngan ukur mang lengser.”lengser….! lengser…! kadieu eum…!dawuh timbalan,kaulanun….”lengser cedok nyembah,diuk sila mendeko hareupeun kanjeng prabu.”sugan aya laporan anyar nun keur lumaku di ambarahayat?”Aya kaulanun”,soal naon?”..”perkawis anu miskin beuki seueur nambihan,,kulan.” ”bongan na atuh” bongan naon kaulanun? heueuh bobgan na rahayat teh beuki nambahan. lain kaula teh geus nitah KB?tah kitu balukarna loba teuing budak teh,gajih saeutik, anak pamajikan teu kaparaban, ngagantung maneh we balukarna!yaktos kaulanaun, namung…” “namung naon?”sanes eta rupina waleran anu di pikahoyong ku ambarahayat mah?”naha kudu nyarita naon kaula?kumaha carana malar nu miskin jumlahna ngirangan kulan” atuh bacacarkeun we sawareh, transmigrasikeun,sawareh iangkeun jaradi TKW beres pan?”teu garaduh kaahlian …kaulanun”. sanes tukang ngabukbak leuweung da puguh hirupna di kota,mun di damel di manca nagara paling jadi babu ayawa tukang ripuh asa teu merean simkuring mah watirr…ari ras ka diri sorangan.komo seuseueur namah kitu we jasdi andar-andar(galanangan)neba sareng ngaleuya minuhan parapatan…!”eureunkeun etah.teu meunang jadi andar-andar,teu meunang jadi pangamen,teu meunang jadi tukang dagang asong, supaya kapokeun masarakat umum ulah ngaladenan maranehna,tibanan hukuman beurat kanu coba-coba mere maweh ka andar-andar nya!!'”supados naon kaulanun?””har….lain ceuk andika tadi nu miskin jumlahna kudu di kurangan? ari nyaho moal pada mere mah tangtu andar-andar lalunta ngajauhan kota, tuh pan kota jadi lalening?jadi berseka moal sareukseuk.kitu saur kangjeng prabu…tapi teu di haminan ku lengser….tugenah meureun jawanban prabu teh teu surup jeung harepan nana.
Dialog Drama Basa Sunda Judul : Kalung BerlianPeran:
1. Loisel
2. Nyi Loisel
3. Juragan Mentri George Ramponneau
4. Istri Juragan Mentri George Ramponneau
5. Nyi Forestier (Nu diijeuman perhiasan)
6. Nyi Matilda (Tukang Butik)
7. Pulisi
8. Tukang Iklan
9. Babaturan Loisel
10. Latar
Latar :
Aya hiji wanoja ngaranna Anne.Manéhna téh salah saurang wanoja anu nya ngora nya hadé rupa, tur pikayungyuneun deuih, ngan hanjakal, sasat goréng milikna baé, bet dikadarkeun jadi anak pagawé. Teu maskawin, teu cita-cita, sumawonna dipikawanoh, diajénan, dipikahéman tur dipileuleuheungkeun ku nu gandang tur beunghar mah; nya teu bisa majar kumaha, ukur sadaya-daya wé basa dikawin ku pagawé leutik ti kantor Déwan Atikan anu ngaranna Loisel. Ayeuna ganti ngaran jadi Nyi Loisel.
Nyi Loisel hirupna basajan, taya bangsana nyenangkeun manéh; ngan orokaya teu bagja, cara ilaharna golongan manéhna; tuda lain sasaha, pira wanoja ti golongan cacah kuricakan; enya gé laluis tur laluwes tapi da heureut deuleu pondok léngkah, ukur bisa cameubleu di imah.
Nyi Loisel teu weléh nguluwut marungkawut, awahing ngarasa diteungteuinganan, da cék pikirna pantesna mah hirupna téh binarung kasenangan. Ari di imah éstuning lieuk euweuh ragap taya, rét ka kénca rét ka katuhu téh ukur bilik nu geus buruk, korsi réyod tur paparabotan butut.
Hiji mangsa, wanci sareupna, salakina balik mani hariweusweus bari ngagigiwing amplop badag.
Loisel : “Tah, …keur Nyai.”
Nyi Loisel : …. Nangis…
Loisel : “Hih, ari Nyai, panyana téh rék bungah. Nyai téh kapan tara ka mamana. Ayeuna meunang kasempetan, tur langka deuih kasempetanana gé. Hésé béléké Akang meunang ieu ondangan téh. Batur mah harayang, da puguh nu diondangna gé lain jalma joré-joré. Sok wé sebutan tibang sabaraha urang nu meunang ondangan sarupa kieu. Geura, di ditu mah urang bisa patepung jeung sakumna bangsa ménak.”
Nyi Loisel : “Na majar kudu kumaha ari meunang nu kitu?”, “Nya naon atuh nu kudu dipaké?”
Loisel : “Kapan aya baju nu ku Nyai dipaké basa urang lalajo sandiwara téa geuning. Katingalina ku Akang mah kacida kéwesna…”
Nyi Loisel : “ Ah…, henteu.”
Loisel :, “Urang ka Matilda geura, yu. Sabaraha nyah pangajina papakéan nu pantes téh? Nu basajan wé, nu sakirana bisa dipaké jang acara séjénna?”
Nyi Loisel : “Duka atuh sabaraha-sabarahana mah. Ngan ku kira-kira mah moal kurang ti opat ratus franc.”
Loisel : “Heug atuh. Ku Akang Nyai rék dibéré duit opat ratus franc. Kahadé sing bisa milih nu alus bajuna.”
Latar : Saenggeus Nyi Loisel dibéré duit, manehna geuwat muru ka toko butik Matilda rék mesen baju. Di toko butik Matilda :
Nyi Loisel : “ Nyi Matilda…, Numananya baju nu pantes kanggo kaondangan Juragan Mentri ?”
Nyi Matilda : “ Ieu, nu saé mah…, bahana sutera asli ti Cina”
Nyi Loisel : “Oh…. Tapi sabaraha pangaosna?”
Nyi Matilda : “Mung…. Tilu ratus tuju puluh lima franc.”
Nyi Loisel : “Sabaraha lami anggeusna ?”
Nyi Matilda : “Tilu dinten gé tos réngsé.”
Nyi Loisel : “Omatnya sing saé!….”
Nyi Matilda : “Sing percantenlah ka abdi!.”
Latar : Geus deukeut kana poéan pasamoan, Nyi Loisel katémbongna kalah alum tur beuki guligah baé. Ari pibajueun téa mah geus méh anggeus dikaputna. Dina hiji peuting pok salakina nanya
Loisel : “Aya naon deui Nyai? Geus aya kana dua tilu poéna Nyai katénjona teu cara sasari?”
Nyi Loisel : “Asa teu pararantes ari taya perhiasan hiji-hiji acan mah. Teu emas, teu inten. Rék kumaha alus katénjona. Asana mani nyirikeun teuing taya kaboga téh. Lah, asa leuwih hadé tong tulus baé ka ditu téh.”
Loisel : “Kembang-kembang atuh tapelkeun. Dina usum kieu mah geura pantes téh kacirina mun kembang dijieun papaés. Ku pangaji sapuluh franc gé Nyai bisa maké dua tepi ka tilu kembang eros nu aralus.”
Nyi Loisel : “Lah, …barina gé aréra teuing pagilinggisik jeung istri nu baleunghar bari jeung dangdan teu maké perhiasan sasiki-siki acan.”
Loisel : “Na urang téh belet kabina-bina! Kapan aya Nyi Forestier. Geura ku Nyai tepungan pikeun nginjeum perhiasan. Geus wanoh ieu.”
Nyi Loisel : “Aéh, enya!” pokna. “Na mani teu kapikir nya.”
Latar :
Isukna manéhna nepungan baturna téa ka imahna, terus ngadongéngkeun naon nu keur karandapan.
Nyi Loisel : “Nyi Forestier, kuring butuh perhiasan pikeun nyumponan ondangan pa Menteri”, “Kuring kadieu seja rek nginjeum ka anjen”
Nyi Forstier : “Sok wé milih nu mana, Nyi.”
Nyi Loisel : “Nu ieu we, kalung berlian, mani alus pisan…”, “ Nuhun pisan.. Nyi, ké ,lamun enggeus rék geuwat dibalikeun deui”. “Teu nanaon mun nu ieu? Nu ieu wungkul?”
Nyi Forestier : “Hih, atuh pék baé. Piraku teuing dikorétkeun.”
Latar :
Cunduk kana waktuna pasamoan téa. Teu wudu Nyi Loisel tinemu jeung kabagjaan. Éstu panggeulisna, luis tur luwes, komaraan, amis budi tur hégar. Sakur lalaki nu aya di dinya kabéh neuteup ka manéhna, ngajak pancakaki, tur hayang wawanohan. Sakabéh anggota Kabinét nu sarumping pada-pada ngajak ngawalsa ka manéhna. Dalah Juragan Menteri Atikan gé mani rét deui rét deui.
Babaturan Loisel : “Ngiring bingah Pa Menteri, Bu Menteri”
Juragan Menteri& Istri juragan Menteri : “Nuhun,..”
Loisel : “Ngiring bingah Pa Menteri”
Juragan Menteri : “Nuhun”. “ Loisel, … anjeun bagja boga pamajikan geulis….”, “kahade,… sing at-ati bisi aya nu ngécéng!”
Loisel : “Hatur nuhun, Pa Menteri”, “Mugia abdi sing tiasa ngajagina.”
Istri Juragan Menteri : “ Duh…, mani sae kalungna…”
Nyi Loisel : “Hatur nuhun, ah mung sakieu-kieuna Bu…”
Juragan Menteri : “ Loisel, … sok tong asa asanya!”, “ sok sing bebas!..”
Istri Juragan Menteri : “ Mangga, dileueut atuh…”
Loisel & Nyi Loisel : “Hatur nuhun….”
—— Nyi Loisel ngobrol jeung Ibu Menteri———-
——Loisel jeung babaturannana —————-
Babaturan Loisel : “Geulis pisan euy, pamajikan manéh téh”
Loisel : “Saha heula atuh,…salakina kasép ogé, nya?”
Latar :
Manéhna Jigrah, bungah, bungangang, lat poho di kalaipan. Teu rék kitu kumaha, mungguh geus hasil ngararasakeun berekahna kageulisan, éstu laksana tinemu bagja. Bagja anu pohara meunang pangajén ti balaréa. Sakabéh pamuji, sakur harepan nu nguniang katut kabagjan harita ku manéhna karasa éstuning gembleng tur pohara ni’matna.
Pésta kakara lekasan kajanarinakeun kira tabuh opatan. Salakina mah ti tengah peuting kénéh gé geus lelenggutan dina patamuan leutik, dibaturan ku lalaki tiluan nu pamajikanana pada-pada saruka bungah anu pohara.Geu kitu manéhna ngajak balik da bisi katingalieun ku kaom istri séjénna.
Nyi Losel : “ Kang, hayu ah urang balik!”
Loisel : “Hayu atuh.”
Latar :
Duaan nalikreuh tepi ka imahna, awakna ngadégdég katirisan. Gap kana simbut nu ngarungkupan pundukna, dilaan hareupeun kaca, sasat nyacapkeun kabungahna harita. Ana kocéak téh Nyi Loisel ceurik.
Nyi Loisel : “Aduh Akang,…kalung téh leungit” …
Loisel : “Ku naon, Nyai?”
Nyi Loisel : “Aduh, ieung… Gusti… kalung Nyi Mas Forestier téh murag sigana mah.”
Loisel : “Baruk leungit? Piraku. Ah, pamohalan!”
Latar :
Jung salakina indit ka kantor pulisi.
Loisel : “ Pa, abdi lapor, pun bojo téh ical kalung berlian.”
Pulisi : “Sok, tulis di berita acara kehilangan”
Loisel : “Mangga”
Latar :
Masang iklan dina koran gé dilakonan, bari diémbohan yén sakur nu manggihan baris diperesénan. Pokona mah satékah polah metakeun tarékah susuganan barang téa kapanggih deui.
Loisel : “Pa, abdi bade mang iklan di koran”
Tukang Iklan : “ Iklan naon?”
Loisel : “ Iklan kaleungitan kalung berlian, jeung sebutkeun yén sakur nu manggihan baris diperesén”
Tukang Iklan : “ Mangga”
Latar :
Tepi ka saminggu, wéléh taya hasilna kokotéténgan téh. Tepi ka hiji kaputusan Loise rek ngagantian . Cepuk wadah kalung téh dibawa ka tukang perhiasan anu ngaranna natrat di dinya. Di hiji toko di Palais-Royal, teu burung aya kalung berlian anu teu dipiceun sasieur jeung nu leungit téa.
Loisel : “Pa, kalung anu wadahna jiga kieu mésérna ti dieu? “
Tukang perhiasan : “Leres, pangaosna opat ratus rébu franc”
Loisel : “Tong sakitu atuh….”:
Latar :
Sanggeus adutawar, éta kalung téh bisa dibeuli ku pangaji tilu puluh genep rébu.
Ka nu dagangna, maranéhna neneda sangkan éta kalung tong waka dikaluarkeun jero tilu poé mah. Loisel boga dalapan welas rébu franc titilar bapana. Kakuranganna mah deuk nginjeum baé.
Nya terus manéhna nganjuk ngahutang. Sarébu franc ti si ieu, lima ratus franc ti si itu, lima louis ti nu ieu, tilu louis ti nu itu. Trét nanda kuitansi, pok ngedalkeun jangji, sok nampa duitna ti nu tukang rénten katut sakabéh nu ngahutangkeun duit ka manéhna. Éstuning lahlahan, dalah cék saréatna nékad, da puguh rumasa can kaerong kumaha naurna. Geus kacipta beuratna jaga, awak ruksak batin gering. Nya dina kaayaan kitu manéhna indit ka toko perhiasan pikeun meuli kalung anyar téa, golosor duit nu tilu puluh genep rébu franc téh dibayarkeun.
Nyi Loisel masrahkeun éta kalung ka Nyi Forestier.
Nyi Loisel : “ Punten Nyi, nembe tiasa masrahkeun ayeuna”
Nyi Forestier : “Sugan téh rék mulangkeun gancang-gancang, da kapan di dieu gé sok perelu.”
Latar :
Nyi Loisel sadar yén geus wayahna kudu ngarandapan hirup susah. Satékah polah manéhna milu ripuh, tisuksuk tindungdung. Puguh wé hutang salaput hulu téh kudu ditaur. Manéhna geus nawaétu hayang ngalunasan. Babu dititah balik, imah pindah, tepi ka nyéwa rohangan leutik anu hateupna rupeuk minangka padumukanana.Ti harita manéhna ngalaman héséna ngurus rumah tangga, kapaksa kudu daék digawé di dapur. Pon kitu deui salakina, digawé unggal soré, ngurus kas sawatara sudagar, tepi ka peuting téh sok meunang lima sous sakaca.
Hirup kitu téh aya kana sapuluh taunna……………
Jangkep sapuluh taun kabéh hutang téh kabayar.
Ayeuna mah Nyi Loisel téh katémbong geus kolot.
Poé Minggu, basa manéhna keur leuleumpangan di Champ-Elysées minangka hiburan ahir minggu, katémbong aya awéwé. Barang disidik-sidik, horéng Nyi Forestier, masih ngora kénéh, geulis kénéh, pikayungyuneun kénéh. Nyi Loisel ngarandeg sajongjongan. Naha wawuheun kénéh kitu ka kami? Ah, piraku teuing pohoeun. Hutang geus lunas ieuh, ah, deuk didongéngkeun wé naon nu karandapan téh. Ongkoh naon salahna?
Nyi Loisel : “Geuning Nyi Forstier ieu téh.”
Nyi Forestier: “Euh, punten, dupi Aceuk téh nu ti mana téa? Henteu kasamaran mah, Ceuk?”
Nyi Loisel : “Apan abdi téh Anne Loisel téa. Émut kénéh?”
Nyi Forestier: “Aéh-aéh, geuning Anne. Na mani pangling kieu?”
Nyi Loise : “Nyéta atuh ti barang tepung harita téa kuring ngarandapan pangalaman anu pohara beuratna, tur kabéh alatan Nyai…”
Nyi Forestier: “Alatan kuring? Ké, ké, kumaha téa?”
Nyi Loise : “Inget kénéh teu kana kalung berlian anu diinjeumkeun ka kuring basa rék ka pésta Commissionér téa?”
Nyi Forestier: “Oh, enya. Puguh wé inget kénéh.”
Nyi Loise : “Tah, saenyana mah éta kalung téh leungit.”
Nyi Forestier: “Leungit kumaha? Kapan harita gé geus dipulangkeun deui.”
Nyi Loise : “Enya, ari mulangkeun téa mah. Tapi nu dipasrahkeun ka Nyai téh saenyana mah kalung anyar nu teu béda ti nu diinjeum, minangka gagantina. Nya, pikeun mémérés risikona kuring kadua akangna perelu waktu sapuluh taun. Kabadé meureun da puguh keur kulawarga kuring anu sakieu taya boga mah ngumpulkeun waragad sakitu téh teu babari. Tapi keun lah, da geus kajadian, tur kuringna gé geus ihlas satemenna.”
Latar :
Sajongjongan mah Nyi Forestier kalah olohok mata simeuteun.
Nyi Forestier: “Jadi, Nyai téh tepi ka meuli kalung berlian pikeun ngagantian kalung kuring. Kitu?”.“Enya. Naha teu katara kitu? Padahal mah ukur mirip baé nya.”. “Gusti! Deudeuh teuing Anne! Kapan anu baréto diinjeumkeun téh kalung palsu. Pangajina gé moal leuwih ti lima ratus franc!”
Naskah Proklamasi
Ku DHIPA GALUH PURBA
BABAK I
Diawali dengan Tatalu (Menabuh gamelan untuk memanggil para penonton). Kemudian muncul para ronggéng, yang menampilkan tarian rakyat. Ki Panjak masuk aréna setelah tarian selesai. Lalu menyalakan oncor, sekaligus membuka pergelaran longsér.
Pa Guru masuk aréna dengan raut wajah yang kusut. Berjalan mondar-mandir, seperti yang tengah memikirkan suatu masalah yang sangat berat.
Hadirin
Kunaon Pa Guru? Mani siga anu nuju baringung kitu?
Pa Guru
Enya puguh euy. Kuring téh lamun jalma mah, keur jangar bin rieut bin baluweng bin parusing bin sagala rupa pokona mah.
Hadirin
Deudeuh teuing. Na nuju ngémutan naon atuh Pa Guru téh?
Pa Guru
Euweuh deui anu dipikiran ku kuring mah, Jang. Ukur barudak. Beuki dieu téh asa leuwih balangor baé. Hariwang kuring téh, cacakan karék jadi budak SD, geus sakitu mancangulna. Komo deui lamun geus sakola di tingkat nu leuwih luhur deui. Rék kumaha jadina atuh bangsa urang téh.
Hadirin
Na kumaha kitu Pa Guru? Naha barudak téh tos wani ngalawan ka guru ayeuna mah?
Pa Guru
Is, lain ngalawan deui ieuh! Baredang or barandelna ogé, geus ngaleuwihan batas kailaharan. Si Aték, poé mangkukna katohiyan keur lalajo orkés di Cigeuri. Padahal bébéjana mah apan gering ripuh. Tuluy Si Mélon anu geus ngadeukeutan kana anarkis mah. Poé kamari pisan Si Éta wani-wani malédogan kaca kelas.
Hadirin
Pédah naon éta téh Pa Guru?
Pa Guru
Teu pira pasualanna mah. Pilakadar buukna diturundulan. Keuheul atuda, bebenyit sagedé kitu geus hayang ngukut buuk panjang. Pajarkeun téh ngarah loba nu naksir cenah.
Hadirin
Teras, aya kajantenan naon deui Pa Guru?
Pa Guru
Yeuh, anu aktual kénéh mah, sababaraha bulan kaliwat, sakabéh barudak nyerbu imahna murid anyar.
Hadirin
Ké, ké, na asa rada kamalinaan teuing. Naon cenah masalahna nepi ka kitu?
Pa Guru
Éta mah gara-gara ngaran bapana murid anyar téa: Édi Tansil.
Hadirin
Alhamdulillah. Atuh ari kitu mah barudak téh jadi pahlawan. Apan aparat ogé geus teu metu néangan sakadang Édi Tansil téh.
Pa Guru
Heueuh lamun Édi Tansil anu korupsi mah, kuring ogé milu bungah. Da ieu mah Mang Édi Tansil, bapana Si Usro. Pagawéan sapopoéna ogé, sok buburuh macul di lembur Cigorowék.
Hadirin
Ooh…Upami kitu mah leres atuh, tos parah pisan barudak téh, Pa Guru. Komo deui upami papagah guru tos henteu digugu sareng ditiru mah, hartosna guru téh tos ical komara-na.
Pa Guru
Bisa jadi kitu. Mangkaning euweuh nu dagangna komara mah, nya. Aya ogé popotongan kuring, Komara Blézinky.
Hadirin
Atuda Pa Guru-na seueur teuing ngicalan buku sareng foto-kopian. Janten wéh Guru téh disamikeun sareng nu dagang.
Pa Guru
Ké, ké, kélanan. Naha ieu téh ujug-ujug los kana ngajualan buku? Da kuring mah ngajualan buku téh sangkan barudak bisa dialajar deui di imahna. Jeungna deui, da kuring mah tara ngabatikeun ieuh.
Hadirin
Apan ti penerbit-na aya discont 35 persén?
Pa Guru
Geus gandéng atuh. Éta mah itung-itung ladang mangmanggulkeun ti kantor ka jero kelas. Atuda silaing mah nyawang guru téh ngan ti sisi négatifna baé. Cik atuh sakali-kali mah teuleuman téh sisi positifna, da kasejahteraan guru SD téh kurang diperhatikeun. Geus mangalam-alam kuring téh ngontrak jeung ngontrak, can kungsi kabiluyungan boga imah…
Hadirin
Tos, tos, Pa Guru, teu kénging ambek-ambekan kitu. Teu saé éta téh.
Pa Guru
Na teu meunang lamun guru ngambek? Ditincak-tincak teuing mah, sireum ogé bakal nyoco. Guru ogé da sarua sireum atuh, aéh sarua jelema…
Hadirin
Sumuhun, abdi ogé ngartos. Namung ieu mah uih deui kana perkara barudak bangor téa. Cik upami numutkeun pamendak Pa Guru, naon anu ngalantarankeun barudak ayeuna karitu peta téh?
Pa Guru
Loba. Loba pisan. Lobaaa… pokona mah. Mister Loba-loba, Mister Loba-loba…
Hadirin
Cobi atuh, salah sahiji alatan naon?
Pa Guru
Di nagara urang téh loba teuing kajadian huru-hara; perang, kerusuhan massal, démontrasi anu anarkis, jeung réa-réa deui. Réformasi ku réformasina, remen disalah hartikeun, kalah loba anu parebut korsi. Tah, perkara éta téh jelas mangaruhan pisan kana psikologis barudak. Mangkaning barudak mah apan sok satingali-tingalina, anu lain tingalieunana. Sok sadéngé-déngéna, anu lain déngékeuneunana. Jeung sok saambeu-ambeuna, anu lain ambeueunana. Piraku sugan ari kuring kudu nyalonkeun persidén mah, kuriak barudak moal kaurus atuh.
Hadirin
Paingan atuh ana kitu mah. Kahartos, kahartos.
Pa Guru
Taktagé kitu tah, bisi silaing hayang nyaho mah. Jaba ayeuna téh kuring keur nyanghareupan hiji murid anu super mahiwal. Keur odob kabina-bina téh, katambah ciriwisna moal aya dua. Bandel kabina-bina. Surup jeung ngaranna; Buruy Odob The Katotoloyoh. Geus lima taun, ngan hayoh baé ngendog.
Hadirin
Atuh bararau panginten?
Pa Guru
Lain ngendog kitu maksud kuring téh. Ieu mah ngendog téh disawang tina jihad konotasi. Hartina tara naék kelas.
Tiba-tiba muncul Mang Upan dengan tergesa-gesa.
Pa Guru
Aya naon, Mang Upan? Mani siga nu diudag hansip baé.
Mang Upan
Tiwas, Pa Guru, tiwas…!
Pa Guru
Tiwas nanahaon, ari Mang Upan? Saha anu tiwas téh? Sing pararuguh méré warta téh, kudu keuna unsur 5 W pleus 1 H-na. What?
Mang Upan
Tangkal cau
Pa Guru
Where?
Mang Upan
Nu palih kulon, Pa Guru.
Pa Guru
Who?
Mang Upan
Si Buruy
Pa Guru
Why?
Mang Upan
Diliangan.
Pa Guru
When?
Mang Upan
Bieu pisan, Pa Guru.
Pa Guru
How?
Mang Upan
Ah, teu wasa nyariosna, Pa Guru. Pokona mah 17 taun dot com.
Pa Guru
Lamun silaing kuliah di Jurnalistik, geus tangtu moal lulusna téh. Hayoh caritakeun sing bener!
Mang Upan
Sumuhun kieu, Pa Guru, Tangkal cau anu palih kulon barolong saageung-ageung kieu.
Pa Guru
Kutan? Enyaan ieu téh?
Mang Upan
Ih, sok teu percanten ari ka abdi téh. Leres pisan éta téh, Pa Guru. Malihan bieu mah kaperego pisan Si Buruy nuju ngaliangan tangkal cau anu badé dituar téa.
Pa Guru
Gusti Nu Agung. Nepi ka kituna. Naudzubillahimindalik. (Kepada Hadirin) Ari maranéh ngarti, nepi ka aya kajadian kitu téh?
Hadirin
Numawi rada teu ngartos ieu téh. Cik atuh écéskeun ku Pa Guru.
Pa Guru
Ah, pokona mah ieu kajadian téh dilantarankeun loba film atawa sinétron anu ngaéksploitasi séksual. Komo deui ayeuna mah aya istilah duét paéh atawa goyang jétpam téa geuning. Tah nu samodél kitu téh jelas-jelas bisa ngaruksak moralitas barudak, da puguh bisa dilalajoanan bébas na télévisi téa. Teu anéh lamun loba kajadian anu matak hareneg irung téh. Saperti; kasus Cigorowék Lautan Asmara, kasus késting sabun colék, jeung kasus-kasus séjénna. Loba kajadian anu bureuyeung méméh kawin, pemerkosaan, pelécéhan séksual, jeung sajabana.
Hadirin
Tapi naha éta téh leres, diakibatkeun ku munculna Si Goyang Jétpam?
Pa Guru
Bisa jadi, éta salah sahijina. Tapi kalintang teu adilna, lamun urang ngaduduh ukur ka hiji jalma. Komo deui nyebutkeun Si Manéhna henteu bermoral mah. Tong loba teuing ngomong perkara moralitas lah, jeung kuring mah. Lamun rék madungdengkeun moralitas, sakabéh télévisi ogé geus kudu dibrédél tah…!
Hadirin
Apan Pa Guru, anu nyarios moralitas mah.
Pa Guru
Aéh heueuh nya. Jero teuing nyarita filsafat téh. Nepi ka mana bieu téh?
Hadirin
Sumuhun, tongtonan sarupi kitu téh, tos dugi ka mana dampakna ka barudak?
Pa Guru
Na ari silaing, kalah nanya deui. Apan sidik pisan; kasus ngaliangan tangkal cau téh, minangka salah sahiji réalitasna, you now?
Bu Guru muncul dengan gugup.
Bu Guru
Assalammu’alaikum Pa Guru, euh… aéh…
Pa Guru
Waalaikum salam, geulis, aéh Bu Guru. Kunaon mani siga anu grogi kitu? Biasa-biasa wéh atuh, teu kedah nyirikeun teuing.
Bu Guru
Dupi, dupi… Juragan Kepala nyondong?
Pa Guru
Apan Juragan Kepala mah nuju rapat di sareng Déwan Sekolah. Tapi bisi aya masalah mah, mending wakca baé ka kuring. Sabab Juragan Kepala geus ngalimpahkeun tugas-tugasna ka kuring.
Bu Guru
Kieu, Pa Guru. Abdi téh reuwas kabina-bina. Geuning barudak téh ayeuna mah tos kamalinaan. Piraku abdi nuju ngajar, kalah disaruitan sareng dicaletrakan. Keuheul abdi téh. Keuheul pisan. Ari abdi ngambek, kalah digeuhgeuykeun kieu: Ibu Alis kalau lagi marah téh, kalah nambihan geulis dan manis.
Pa Guru
Mémang enya da. Bu Alis mah rék kukumaha ogé, bakal tetep geulis. Cacak lamun kuring can boga Si Teueul mah…
Bu Guru
Geuning Pa Guru téh taya binana sareng barudak?!
Pa Guru
Aéh, aéh, aya ku poho. Hampura pisan, kalepasan bieu mah. Omat, ulah dianggap heureuy nya. Matakna Bu Alis téh kudu diajar ékting ngambek anu pikasieuneun. Sok geura, asup kuliah ka STSI Bandung, nyokot Jurusan Téater.
Bu Guru
Kumaha ari Pa Guru téh? Kalah ngalér-ngidul kitu. Ieu kumaha masalah barudak? Si Buruy mah bieu ogé tos wantun ngirim surat cinta sagala.
Pa Guru
Deuleu étah! Kabina-bina teuing éta bebenyit. (Kepada Mang Upan) Cik kadituh, jiwir Si Buruy téh ka dieu!
Mang Upan meninggalkan arena.
Pa Guru
Cing ningali surat ti Si Buruy téh.
Bu Guru
Mangga, ieu Pa Guru (Memberikan sepucuk surat)
Pa Guru membuka surat tersebut. Lalu membacanya dengan keras. Bersamaan itu pula, Juragan Kepala muncul dari belakang Pa Guru.
Pa Guru
(Membaca Surat) Bu Alis, di matamu aku menemukan pancaran kedamaian. Dalam sikapmu, aku menemukan telaga keteduhan. Akan kubangun istana cinta, walau harus bertiang derita dan beratap air mata. Oh, Bu Alis, sehitam jelaga jalan yang harus kutempuh, semerah api derita yang harus kujalani, namun seputih salju sayangku padamu. Oh..Bu Alis, seandainya…
Juragan Kepala
(Memotong sambil membentak) Meunggeus, meunggeus! Ieu téh rék ngajar murid, atawa rék bobogohan?
Pa Guru
Euh, Pa, aéh…Juragan
Juragan Kepala
Is no good boga kalakuan siga kitu téh. Salaku guru, kuduna méré conto anu hadé ka sakabéh murid, lain kalah bobogohan di kantor. Euweuh kaéra pisan, sakitu budak barongkéakan téh.
Pa Guru
Sanés, Juragan, ieu mah…
Juragan Kepala
Étah-étah, loba pisan alesan nya. Pokona mah lamun rék bobogohan, aya aktu jeung tempatna anu leuwih merenah, lain di kantor guru.
Bu Guru
Namung, da ieu mah…
Juragan Kepala
Gandéng lah! Sugan téh artis wungkul anu sok beuki cilok téh. Geuning guru ogé kajadian cinta lokasi. (Kepada Bu Guru) Kalahka siah, kakara ogé poé mangkukna, nyebutkeun nyaah ka kuring téh.
Hadirin
Ooh…Juragan Kepala téh timburuan.
Juragan Kepala
Nya puguh atuh. Apan kuring téh geus paheut jangji, rék unggah ka balé nyungcung, geusan sapapait samamanis ngayonan ieu kahirupan. Ka cai jadi saleuwi, ka darat jadi salebak, sabobot sapihanéan, téng manuk téng anak merak kukuncungan…
Mang Upan muncul, menggiringkan Si Buruy.
Juragan Kepala
Aéh, aéh, nanahaonan ieu budak dibawa kadieu? Apan keur dialajar lin?
Mang Upan
Har, apan abdi téh dipiwarang nyandak ieu murangkalih ku Pa Guru.
Pa Guru
Tah, leres éta téh Juragan. Margi kieu, anu bogoheun ka Bu Guru téh sanés sim kuring. Namung nya murangkalih ieu pisan. Mangga waé uningaan serat cinta-na ku Juragan.
Mang Upan
Sumuhun kitu, Juragan. Abdi mah badé permios deui baé, margi pameng ngantunkeun hanca padamelan.
Mang Upan meninggalkan arena. Sedangkan Juraga Kepala membaca surat Si Buruy dengan serius. Tampak Juragan Kepala sangat kaget.
Juragan Kepala
Nya hampura baé atuh, Pa Guru. Ari sugan téh lain bebenyit ieu, anu boga lampahna.
Pa Guru
Wios, wios.
Juragan Kepala
Tong bari molotot atuh, nyebut wiosna.
Pa Guru
Sumuhun wios!
Juragan Kepala
Lain, Pa Guru. Kuring téh kabeneran deuih, aya perelu ka ieu bebenyit. Yeuh, bisi hayang nyaho mah…
Juragan Kepala berbisik kepada Pa Guru beberapa saat. Pa Guru mengangguk-anggukan kepala.
Juragan Kepala
Bener, hidep téh bogoh ka Bu Guru?
Buruy
Leres, Juragan. Sing wantun sumpahna ogé, moal…moal ngaheureuykeun abdi mah. Saksina ogé bumi sareng langit.
Juragan Kepala
Deuleu étah! Berenyit sagedé cileuh kieu, geus hayang bobogohan.
Buruy
Da cinta mah, henteu pandang usia, Juragan.
Juragan Kepala
Heueuh ari kituna mah. Tapi apanan hidep téh sakola ogé henteu naék baé. Rék kumaha bisa digawé? Rék kumaha ngabiayaan bobogohan? Mangkaning bobogohan téh merelukeun modal.
Buruy
Cinta sajati mah, teu kedah nganggo modal, Juragan.
Juragan Kepala
Geus gandéng lah! Siga nu heueuh baé. Cinta sajati tujuh mulud siah! Cinta sajati mah ukur sawangan jalma tukang ngimpi! Cinta sajati ukur sawangan jalma tukang ngumbar imajinasi!
Hadirin
Dulur-dulur, sigana mah Juragan Kepala téh timburuan ka Si Buruy.
Juragan Kepala
Geus, jempé, jempé! Kuring mah lain merkarakeun nu kitu patut. Wirang wéh deuih, ari kudu timburuan ka jajalmaan mah. Lain lépel! Nu jadi pasualan mah, ieu budak geus teu boga étika pisan. Leuheung basa lamun pinter, da ieu mah nurutkeun laporan ti Bu Guru ogé, kacida odobna. (Kepada Si Buruy) Geus sabaraha kali hidep téh, henteu naék kelas?
Buruy
Nembé lima kali, Juragan.
Pa Guru
Lain ogé nembé, ari lima kali mah.
Juragan Kepala
(Kepada Pa Guru) Geus cicing heula atuh, Pa Guru. Kuring can nitah ngomong! (Kepada Si Buruy) Yeuh, regepkeun ku hidep. Dina taun ayeuna mah, hidep bisa naék kelas, asal bisa nedunan saratna baé. Daék atawa henteu?
Buruy
Kumaha upami Bu Guruna anu maksa bogoheun?
Juragan Kepala
Aéh, aéh, naha bet kalah jig-jigan kana urusan bobogohan.
Buruy
Da tangtosna ogé, saratna téh; abdi ulah bogoh ka Bu Guru.
Juragan Kepala
Lain, lain…! Lain éta saratna mah. Perkara hidep bogoh ka Bu Guru, pék téh teuing, ari Bu Guruna daékeun mah, da moal dihalang-halang.
Buruy
Naon atuh saratna, juragan?
Juragan Kepala
Jawab heula, sanggup atawa henteu?
Buruy
Mangga atuh lah.
Pa Guru
Tong maké ‘lah’ atuh, nyebut manggana. Siga nu kapaksa baé euyna mah.
Buruy
Mangga, Pa Guru. Mangga, Juragan.
Juragan Kepala
Regepkeun yeuh, ukur hiji saratna mah…
Buruy
Interupsi! Sanés lima, sarat sah-na nikah mah, Juragan? Pangantén istri, pangantén pameget, wali, saksi, pleus ijab qobul.
Juragan Kepala
Na ari hidep, sok motong caritaan kolot atuh. Tong dibiasakeun éta téh. Teu sopan, nyaho!
Buruy
Nyaho, aéh sumuhun mangga, Juragan.
Juragan Kepala
Balikan deui yeuh. Ukur hiji saratna sangkan hidep naék kelas. Nyaéta hidep kudu ngajawab pananya ti kuring; saha anu nandatangan naskah proklamasi? Sakali deui; saha anu nandatangan naskah proklamasi?!
Buruy
(Ketakutan) Sanés, sanés abdi, juragan.
Juragan Kepala
Heueuh saha?
Buruy
Duka, Juragan, da abdi mah teu terang. Sanés, sanés ku abdi, Juragan. Sumpah, Juragan. Saksina ogé bumi sareng langit…
Tiba-tiba muncul Bi Iwah (Pedagang di sekolah).
Bi Iwah
Punten, Juragan, Ibi seja ngadeuheus. Aya anu badé didugikeun kalayan urgent pisan.
Buruy
Juragan, hoyong ka pengker heula.
Juragan Kepala
Cicing siah, can bérés. (Kepada Bi Iwah) Aya naon Ibi? Pok geura nyarita!
Bi Iwah
Kieu juragan, isin-na mah nataku. Isin pisan. Namung dalah dikumaha atuda, Ibi téh tos séépeun pisan modal…
Juragan Kepala
Ké, ké, kélanan, Ibi. Naha béakeun modal, kalah los-los ka dieu? Yeuh, Ibi, najan kuring sok ngajar sarupaning utang-itung duit, tapi lain hartina kuring loba duit…
Bi Iwah
Sanés kitu, Juragan. Ibi mah teu gaduh maksad nambut artos ka Juragan.
Juragan Kepala
Enya, sok atuh nyarita sing bener. Ulah waka ditémpas, Pa Guru!
Bi Iwah
Juragan, salami ieu téh seueur pisan barudak anu sok ngaranjuk ka warung Ibi. Leuheung basa lamun arémut kana mayarna. Da ieu mah siga anu haré-haré baé. Malah dinten ieu téh, Ibi teu tiasa icalan, da séépeun pisan modal.
Juragan Kepala
Kutan?
Bi Iwah
Leres juragan, piraku Ibi ngabohong. Tah, murangkalih ieu pisan anu pangseueurna ngajeblug téh. Tos mangalam-alam henteu mayar baé.
Juragan Kepala
Oh, enya, enya, ngarti ana kitu mah. Keun Bi, ieu perkara wang prosés ku kuring, salaku kapala sakola. Ayeuna mah Ibi geura mulang baé heula.
Bi Iwah
Hatur nuhun pisan, Juragan. Diantos di péngkolan, aéh di rorompok…
Bi Iwah meninggalkan arena. Juragan Kepala menatap tajam kepada Si Buruy.
Juragan Kepala
Paingan atuh hidep téh ngadadak hayang ka cai. (Menarik napas sesaat) Bener hidep téh loba hutang ka Bi Iwah?
Buruy
Teu pisan-pisan, Juragan. Saksina ogé…
Pa Guru
Langit jeung bumi.
Juragan Kepala
Cik atuh, Pa Guru, geroan deui Bi Iwah téh
Buruy
(Kaget) Leres kétang, Juragan. Namung da…ukur sakali, Juragan. Tilas cilok sakali, tilas sorabi sakali, tilas comro sakali, tilas ciréng tilu sakali…
Juragan Kepala
Geus, geus! Teu hadé hidep boga kabiasaan kitu téh. Boro-boro can bisa ngala duit, dalah sing geus bisa usaha ogé, ulah dibiasakeun unjak-anjuk, bisi jadi adat kakurung ku iga. Sok wéh ayeuna jawab, naha boga keur mayarna?
Buruy
Ayeuna mah teu acan gaduh, Juragan. Namung…euh…
Bu Guru
Sawios, ku abdi wéh dipangmayarkeun…
Pa Guru
Emh, aya ku ngeunah Si Buruy. (Kepada Bu Guru) Sakalian atuh jeung nu kuring, urut kamari nyokot udud…
Juragan Kepala
Étah, étah, aya ku saruana nya Pa Guru.
Pa Guru
Sanés nganjuk abdi mah, Juragan. Kamari téh kaleresan teu aya pulangna di Bi Iwah. Artos abdi duaratus rébu salambar…
Si Buruy menangis.
Juragan Kepala
Tah déngékeun ku hidep, kurang kumaha nyaahna Bu Guru téh. Tapi omat, hidep téh ulah gé-ér. Bu Guru mangmayarkeun hidep téh, lain hartina Bu Guru bogoh ka hidep. Sanés kitu, Bu Guru?
Bu Guru
Leres pisan éta téh, juragan. (Kepada Buruy) Yeuh, Buruy, Ibu mah nyaah pisan ka hidep téh. Ibarat kanyaah indung ka nu jadi anakna sorangan
Si Buruy semakin keras menangis.
Juragan Kepala
Geus gandéng, teu kudu méwék sagala. Goréng katingalina ogé. Ayeuna mah geura pok jawab, saha anu nadatangan naskah proklamasi téh?
Buruy
(Sambil Menangis) Da abdi mah teu terang, Juragan. Sumpah. Saksina ogé…
Pa Guru
Langit jeung bumi.
Juragan Kepala
Nya enggeus atuh, ari teu apal mah. (Kepada Bu Guru) Jung atuh, bawa deui ka kelas budak téh
Bu Guru
Mangga, Akang, aéh…Juragan. Permios atuh. Assalammu’alaikum.
Bu Guru meninggalkan arena sambil menuntun tangan Si Buruy.
Juragan Kepala
Kumaha tah, lamun geus kieu Pa Guru? Naha kudu ditepungan baé kolotna?
Pa Guru
Kitu saé, Juragan. Abdi mah ngiringan waé.
Juragan Kepala
Hayu atuh, ulah diengkékeun deui, ngarah teu beurang teuing. Sakalian deuih nguruskeun perkara Bi iwah.
Juragan Kepala dan Pa Guru meninggalkan arena.
Sebelum memasuki babak selanjutnya, diselingi dulu dengan tarian rakyat.


c: text/html

text:
Ngaran Jepang
Ngaran Jepang modern (人名 jinmei) ngabogaan ngaran kulawarga, atawa surname, dituturkeun ku ngaran diri. Saperi di Cina, Kore, Vietnam jeung sababaraha wewengkon di Thailand sarta Indonesia, ieu dumasar kana sistim ngaran diri di Asia Wetan.
Ngaran tengah teu dipaké di Jepang, teu saperti dina ngaran urang kulon nu beda jeung ngaran diri.
Ngaran Jepang ilaharna ditulis dina kanji (karakter Han). Kanji keur hiji ngaran bisa ngabogaan kamanungkinan sababaraha cara maca.
Ngaran kulawarga nu ilahar di Jepang nyaéta Satō (佐藤) (nu pangilaharna), Suzuki (鈴木) (kadua ilahar), Takahashi (高橋) (katilu ilahar), jeung Katō (加藤) (nu kasupuluh) [1] (.XLS file). Kurang leuwih aya 100,000 ngaran kulawarga di Jepang. Ngaran kulawarga ogé gumantung kana wewengkon, contona ngaran Chinen (知念), Higa (比嘉), jeung Shimabukuro (島袋) ilahar di Okinawa tapi henteu wi wewengkon Jepang sejenna. Loba ngaran kulawarga Jepang nu asalna di kaayaan alam, contona, Ishikawa (石川) hartina "batu walungan", Yamamoto (山本) hartina "dasar gunung", jeung Inoue (井上) hartina "luhureun sumur".
Ngaran tengah leuwih loba variasi dina cara ngucapkeun jeung karakter nu dipake. Ngaran lalaki ilahar ditungtungan ku -rō (郎 "budak lalaki", tapi ogé 朗 "jelas, caang") atawa -ta (太 "gede, dedeg"), atawa mibanda ichi (一 "mimiti [lalaki]"), kazu (oge ditulis ku 一 "mimiti [lalaki]", jeung sababaraha karakter sejenna), ji (二 "kadua [lalaki]" atawa 次 "saterusna"), atawa dai (大 "gede, agung") sedengan ngaran awewe nu ilahar maké ahiran -ko (子 "budak") atawa -mi (美 "geulis"). (Mimiti taun, ngaran awewe ilahar maké ahiran -ko mimiti ngurangan keur bayi sarta sababaraha di antarana miceun -ko sanggeus dewasa.) Ahiran sejen nu ilahar keur awewe nyaéta -ka (香 "seungit, parfum" or 花 / 華 "kembang") jeung -na (奈, atawa 菜, hejo).
Daptar eusi
Struktur[édit | édit sumber]
Sacara stuktur, ngaran Jepang sederhana dibandingkeun jeung ngaran tina budaya sejen. Sakabéh masarakat Jepang ngabogaan ngaran kulawarga jeung ngaran diri, euweuh ngaran tengah, iwal ti kulawarga Kaisar nu anggota teu boga ngaran kulawarga. Ngaran diri dina Basa Jepang disebutna the "ngaran" (名前 namae) atawa "ngaran handap" (下の名前 shita no namae). Ngaran kulawarga disebut myōji (苗字 atawa 名字), "uji" (氏) atawa sei (姓). Dina Basa Jepang, ngaran kulawarga memeh ngaran diri.
Aya sababaraha ngaran nu bisa jadi ngaran kulawarga atawa ngaran diri. (Contona Kaneko 金子, atawa Masuko 益子). Sanajan kitu, ilahar dina ngaran Jepang, nu ngaran kulawarga beda jeung ngaran diri, taya gantar pakair jeung nu dijentrekeun di dieu. Sanajan kitu moal matak ngabingungkeun, sabab ngaran kulawarga salawasna ditulis samemeh ngaran diri kaasup dina Basa Inggris.
Karakter[édit | édit sumber]
Ngaran Jepang ilaharna ditulis dina kanji (karakter Basa Cina), sanajan aya sababaraha ngaran nu maké hiragana atawa katakana, atawa campuran kanji jeung kana. Sacara "tradisional" maca kanji ngaran maké kun'yomi (Basa Jepang asli), sabagéan gede ngaran kulawarga jeung ngaran diri dina maca kanjina maké on'yomi (dumasar kana Basa Cina). Loba nu cara maca kanji ngan husus keur ngaran (nanori), saperti ngaran awewe Nozomi (希). Lolobana ngaran kulawarga disusun kua hiji atawa dua kanji. Aya ogé anu maké tilu karakter kanji. Sacara tipikal nyaéta Sasaki (佐々木) jeung Igarashi (五十嵐). Hon'inbō (本因坊, ngaran nu kawentar keur kulawarga pamaen go players), Shōji (東海林), Gushiken (具志堅), Sakonjū (左近充), jeung Kindaichi (金田一) contoh nu leuwih teu ilahar. Aya ogé nu ngaran kulawargana opat karakter kanji, saperti Mukainakano (向井中野), tapi ieu bener-bener jarang.
Ngaran awewe loba nu suku kata tungtungna ko, ditulis maké kanji nu hartina "budak" (子). Hal ieu mimiti ilahar ti taun 1980-an, tur masih dipaké nepi ka ayeuna. Ngaran lalaki ogé aya sababaraha nu maka ahiran suku kata ko, tapi jarang maké kanji 子 (leuiwh remen, lamun ngaran lalaki maké ahiran ko, tungtungna hiko, maké kanji 彦). Ngaran tuntung ilahar keur lalaki -shi jeung -o; ngaran tungtung -shi ilaharna kecap gawe upamana, Atsushi nu hartina "bakal bajoang." Baheula (samemeh Perang Dunya II), ngaran awewe ilahar maké katakana, tapi kaayaan ieu lila-lila leungit sorangan. Hiragana keur ngaran awewe teu ilahar dipake. Ngaran kana keur budak lalaki, sabagéan ditulis maké hiragana, sanajab ieu ogé jarang dipake. Hal ini sabab skrip hiragana katembongna "feminin"; dina abad pertengahan Jepang, awewe ilaharna teu diajar kanji tur loba nulis maké hiragana.
Ngaran, saperti kecap dina Basa Jepang, teu bisa dimimitian ku suku kata n (ん, ン). Sababaraha ngaran nu tungtungna n: ngaran lalaki saperti Ken, Kon, Shin, Jun, jeung Den .
Babagéan ngaran kulawarga bisa dibagi kana ngaran "-tō" . Kanji 藤, hartina wisteria, nu on'yomi tō (atawa, jeung rendaku, dō). Loba urang Jepang nu boga ngaran kulawarga salakau karakter kadua. Ieu sabab Fujiwara clan(藤原家)mere ngaran kulawarga samurai ku karakter mimiti dina ngaranna, nu nembongkeun status dina era éta numana teu diwenangkeun ngaran kulawarga. Contona Atō, Andō, Itō (although a different final kanji is also common), Udō, Etō, Endō, Gotō, Jitō, Katō, Kitō, Kudō, Kondō, Saitō, Satō, Shindō, Sudō, Naitō, Bitō, jeung Mutō. Sababaraha ngaran kulawarga nu ilahar aya dina runtuyan ieu.
Hesena maca ngaran[édit | édit sumber]
Hiji ngaran ditulis maké kanji bisa ngabogaan leuwih ti hiji cara ngeja, tapi ngan hiji nu bener keur ngaran hiji jalma. Contona, ngaran kulawarga nu ditulis maké kanji 中田 bisa dibaca boh Nakata atawa Nakada. Sabalikna, hij ngaran bisa ditulis dina sababaraha bentuk kanji, tur ngan hiji ngaran nu bener keu hiji jalma. Karakter 一 nu dipaké keur ngaran lalaki bisa dipaké dina sababaraha bentuk tulisan saperti "Hajime," "Ichi," "Kazu," "Hitoshi," jeung sejenna. Ngaran "Hajime" bisa ditulis saperti kieu: 始, 治, 初, 一, 元, 肇, 創, 甫, 基, 哉, 啓, 春, 本, 源, 東, 大, 孟, atawa 祝. Hal ieu kacida lobana nu pakait antara ngaran jeung cara nulisna nu ilahar dipaké keur ngaran lalaki tinimbang ngaran kulawarga atawa ngaran awewe, tapi sakabéhna bisa ditempo dina kategori ieu. Ieu bisa nyieun gabungan, cara maca, jeung romanisasi ngaran Jepang jadi masalah nu rumit. Ku sabab kitu, dina kartu ngaran geus ilahar nuliskeun cara maca nu disebut furigana, tur dina pormulir jeung dokumen mere lolongkrang keur nulis cara maca ngaran dina kana (ilaharna katakana). Di rumah makan di Jepang, keur ngantri tempat diuk nu dituliskeun dina daptar nungguan, ilahar ditulis maké katakana tinimbang kanji.
Sabagéan leutik ngaran Jepang, bagéan tina ngaran kulawarga, ngagunakeun karakter heubeul. Conto nu ilahar dipaké nyaéta keur karakter shima, pulo, bisana ditulis 嶋 keur gaganti nu ilahar 島. Sababaraha ngaran ogé maké kanji nu teu ilahar, atawa kanji nu geus teu dipaké deui dina Basa Jepang modern. Urang Jepang nu maké ngaran ieu teu hayang ngaganti ku karakter nu sarua atawa sederhana dina karakter Basa Jepang modern.
Hiji conto ngaran Saitō. Aya leuwih ti 100 kanji nu bisa dibaca sai tur leuwih ti 200 kanji keur tō, dina hal ieu, aya dua kanji ilahar keur sai. Dua karakter sai ieu ngabogaan harti nu beda: 斉 hartina "babarengan" atawa "paralel", tapi 斎 hartina "ngabersihan". Dua karakter nu ngabingungkeun ieu bisa nyababkeun kaeraan.
Ngaran kulawarga kadangkala ditulis maké karakter "idiosyncratic", disebut ateji, nu pakait teu langsung jeung cara ngucapkeun ngaran. Contona, 四月一日 ilaharna dibaca shigatsu tsuitachi ("1 April"), tapi dina ngaran kulawarga dibaca watanuki ("pakean salapis"), sabab 1 April nyaéta tanggal tradisional keur ngarobah pakéan ti usum tiris ka usum panas.
Salian ti hese ieu, aya cukup pola jeung ulangan ngaran keur urang Jepang asli nu bisa kapanggih keur ngaran kulawargana jeung ngaran diri.
Aturan[édit | édit sumber]
Ngaran maké kanji di Jepang diatur ku aturan pamarentah ngeunaan aturan pamakéan kanji. Nu dipaké ayeuna (Oktober 2004) 2.232 "kanji ngaran" (jinmeiyō kanji) dipaké keur ngaran diri, sarta pamarentah ngarencanakeun keur naekeun ieu list ku nambahan 578 kanji di mangsa nu bakal datang. Ieu mangrupa tambahan panggedena saprak Perang Dunya II. Ngan kanji nu ditetepkeun sacara resmi nu dipaké keur ngaran jalma. Hal ieu keur ngayakinkeun ngaran bisa ditulis tur dibaca dina leteratur Basa Jepang. Aturan ogé ngatur ngaran nu teu ilahar dipake; contona dina taun 1993 aya nu ngusulkeun keur mere ngaran budakna Akuma (jurig) nu dilarang keur dipake.
Pamarentah Jepang ngatur sacara teges jumlah kanji nu dipaké keur ngaran nu barudak jumlahna 2,230, tapi loba karakter heubeul nu masih dipaké dina ngaran kolot. Sabab kategesan ini matak ngabingungkeun keur dipaké dina ngaran kolot, loba nu ayeuna robah malah jadi nambahan tinimbang ngurangan jumlah kanji nu meunang dipaké dina ngaran. Sanajan kitu, Pangadilan Luhur Saporo nangtukeun yén taya kakuatan pamarentah keur teu narima nu ngadaptarkeun ngaran budak sabab aya karakter kanji nu ilahar kapanggih tapi teu kaasup kana karakter ngaran resmi nu dikaluarkeun ku Departemen Kehakiman. Sejenn, pamarentah Jepang ogé ngarencanakeun keur nambahan jumlah "nu diijinkeun" keur ngaran maké kanji.
Rencana keur nambahan jumlah kanji loba nu protes, sabab sabagéan gede karakter Cina nu hartina "kanker", "wasir", "mayit" jeung "geugeuleuh", kaasup kana jukugo (kecap nu ngandung dua atawa leuwih kanji) hartina "sumpah", "palacuran", tur "perkosa", kaasup kana daptar tambahan. Hal ieu sabab taya ukuran keur nangtukeun kanji nu diusulkeun. Sanajan kitu, pamarentah bakal menta asupan ti masarakat samemeh nyatujuan kana daptar tambahan.
Loba urang Jepang jeung agen nu ngasupkeun adat istiadat keur nyatujuan isu ieu. Buku alamat, upamana, ilahar maké furigana atawa karakter rubi keur ngajelaskeun cara maca ngaran. Kawarganagaraan Jepang diperlukeun keur maké ngaran romaji dina pasporna. Media Jepang ayeuna maké katakana keur ngarujuk kana selebriti Jepang nu kawentar sacara internasional tur dimimitian basa keur budak dina raraga sosialisasi maké katakana keur ngahormatna.
Sakabéh kompilasi ieu ogé kapanggih dina ngaran tempat di Jepang.
Teu sakabéh ngarah lengkep. Sababaraha ngan ilahar disimpulkeun ku frase tanakamura ("desa di tengah-tengah huma"): aya tilu kanji: 田 (ta, sawah), 中 (naka, tengah) tur 村 (mura, desa), babarengan dina unggal pasangan, nyieun bentuk sederhana, dipaké keur ngaran kulawarga: Tanaka, Nakamura, Murata, Nakata, Muranaka, Tamura.
Adat istiadat[édit | édit sumber]
Baheula, ngaran di Jepang dianggap milik Kaisar tur ngaran kulawarga ngagambarkeun aturan dina pamarentahan nu "dilayani". Contona Otomo. Ngaran ogé bisa dibere salaku kahormatan jeung kontribusina. Sababaraha ngaran kulawarga asalan tina ngaran Cina jeung ngaran Korean. Contona Kaneshiro (金城) (Cina) jeung Ō (王) (Cina).
Salila Restorasi Meiji, masarakat Jepang ilahar (masarakat sejen ti kuge jeung samurai) teu ngabogaan ngaran kulawarga, jeung lamun penting, diganti nu ngaran tempat lahirna. Contona Ichirō lahir di Asahi mura (desa Asahi) di propinsi Musashi bakal disebut "Ichirō ti Asahi-mura Musashi". Pelayan dibere ngaran sanggeus tempat usahana (contona, Denbei, nu boga Sagamiya, bakal disebut Sagamiya Denbei), sarta patani ku maké ngaran bapana (contona, Fujida, nu ngaran bapana Doiji, bakal disebut "Fujida putra Doiji"). Sanggeus restorasi Meiji, pamarentah nitah keur sakabaeh wargana keur mere ngaran kulawarga salian ti ngaran diri: loba masarakat nu nyokot dumasar kana ngaran sajarah, sedengkeun nu sejenna dumasar kana sederhana jeung tempat kulawarga tumuwuh. Ieu nerangkeun, sabagéan gede ngaran kulawarga di Jepang kacida loba bedana dina cara ngeja jeung ngucapkeun.
Salila periode kulawarga nu ngabogaan sababaraha budak, ilahar nyebut ngaranna dumasa kana nomer kalahiran ditungtungan ku rō (郎, "putra"). Budak mimiti disebut "Ichirō", kadua "Jirō", jeung saterusna. Budak awewe ilahar dingaranan ko (子, "putri") dina tungtung ngaran dirina; teu matak bingung ku ahiran nu kurang ilahar keur budak lalaki hiko (彦). Kaayaan ieu lila-lila beuki teu ilahar, sanajan masih keneh loba budak nu maké ngaran ieu.
Nyebut ka jeung sejenna[édit | édit sumber]
- Artikel utama: Japanese titles
Cara nyebut ngaran dina paguneman gumantung kana kaayaan jeung hubungan nu ngobrol jeung nu ngadengekeun jeung ngaran nu dibawa. Ilaharna nu dipaké ngaran kulawarga, ngaran diri leuwih remen dipaké dina kaayaan informal jeung nu ngobrol leuwih kolot, leuwih senior atawa geus wanoh kana ka nu diajak ngobrol. Lamun ngobrol kanu sejen, atawa ka di luar group, gelar tambahan saperti さん -san dipake.
Urang Jepang jarang nyebut ngaran kanu leuwih seniors atawa kasaluhureun, cukup ku maké gelar: di lingkungan kulawarga saperti okaasan ("ema"), di sakola 先生 sensei ("guru"), sedengkeun di parusahaan 社長 shachō.
Ngaran panggilan[édit | édit sumber]
Ilahar di Jepang nyieun singgetan ku nyokot dua morae mimiti tina kecap tur kadangkala dipaké kana ngaran (ilahar keur selebriti). Contona, Takuya Kimura (木村 拓哉 Kimura Takuya?), ngaran aktor jeung penyangi Jepang, jadi Kimutaku (キムタク?). Kadangkala dipaké ogé keur salian ti selebriti Jepang: Brad Pitt, nu ngaran lengkepna dina Basa Jepang Buraddo Pitto (ブラッド ピット?) ilahar disebut Burapi (ブラピ?), Jimi Hendrix, disingget Jimihen (ジミヘン?). Sababaraha selebriti Jepang ogé maké ngaran kombinasi kanji jeung katakana, saperti Beat Takeshi (Takeshi Kitano), Marcy (Masashi Tashiro), Martin (Masayuki Suzuki).
Ngaran kaisar[édit | édit sumber]
Kaisar Jepan jeung kulawargana teu ngabogaan ngaran kulawarga dumasa kana alesan sajarah, ngan ngaran diri saperti Hirohito (裕仁), nu jarang dipaké di Jepang: Urang Jepan leuwih resep nyebut "Kaisar" atawa "Putra Mahkota", keur nembongkeun hormat jeung ukuran lemesna basa.
Waktu putrana lahir di kulawarga kaisar, aranjeunna dipasihan ngaran standar, saperti gelar husus. Akihito, upamana, ngaran lahirna Tsugo-no-miya Akihito, tur dumasa kana "Ratu Tsugo" salila keur leutik. Gelar ieu ilahar dipaké nepi ka jadi kaisar atawa keur ngaran kulawrga ratu (常陸宮 Hitachi-no-miya, 三笠宮 Mikasa-no-miya, 秋篠宮 Akishino-miya, jst.).
Loba ngaran anggota kulawarga kaisar jadi ngaran nu ilahar dipaké sanggeus Perang Dunya II, tur ngasupkeun ngaran kulawarga kaisar jadi ngaran kulawarga ilahar. Contona Asaka Yasuhiko.
Sajarah ngaran[édit | édit sumber]
Struktur ngaran kiwari (ngaran kulawarga + ngaran diri) teu dikumpulkeun samemeh taun 1870 mangsa pamarentah mimiti nyieun sistim registrasi ngaran kulawarga.
Dina zaman féodal, ngaran ngagambarkeun status sosial nu bogana. Ngaran ogé nembongkeun karaketan kana agama Buddha, Shintō, militer, sarjana-konfusi, padagang, buruh tani, budak jeung pagawe karajaan.
Samemeh zaman féodal, ngaran marga Jepang ilahar dipaké dina sajarahna: ngaran maké no kaaseup kana kategori ieu. (No hartina tina, sanajan pakaitna tibalik dina runtuyan Basa Jepang, sarta teu sacara ilahar ditulis dina cara nuliskeun ngaran.) Mangka, Minamoto no Yoritomo (源 頼朝) nyaéta Yoritomo (頼朝) tina marga Minamoto (源). Fujiwara no Kamatari, Ki no Tsurayuki (紀 貫之), tur Taira no Kiyomori (平 清盛) conto tambahanna.
Dina sajarahna, urang Jepang maké sababaraha ngaran keur dipaké dina kaayaan anu beda. di antara nu ilahar dipaké nyaéta Azana, Imina atawa Okurina (sejenna ditarjamahkeun kana ngaran anumerta) sarta Gō atawa Kagō (ngaran samaran). Teu ilahar keur saurang ngabogaan leuwih ti 10 ngaran. [2] Imina sarua jeung hiji ngaran sabenerna sarta ngaran sabenerna bakal disebut anumerta Imina. Hal ieu ku sabab dipaké sanggeus maot, sarta dumasar kana Okurina sedengkeun ngeja Imina kaasup pamali. Azana, nu dibere basa Genpuku (元服), dipaké kunu sejen jeung dirina sorangan keur nunjukkeun ngaran nu sabenrna. Kagō ngarah ilahar nu asalna tinda tempat atawa imah.
Dina periode shogun katomperanakeun, loba aktivis anti pamarentah nu maké sababarahan ngaran samaran nyumputkeun aktitipitasna ti shogunate. Contona Saitani Umetarō (才谷梅太郎) keur Sakamoto Ryōma (坂本 龍馬), Niibori Matsusuke (新堀松輔) keur Kido Takayoshi (木戸 孝允) jeung Tani Umenosuke (谷梅之助) keur Takasugi Shinsaku (高杉 晋作). Ngaran sastrawan nu kawentar Kyokutei Bakin (曲亭 馬琴) ogé ngabogaan 33 ngaran sejen.
Ngaran Profesional[édit | édit sumber]
Aktor jeung artis ti Kulon jeung drama Jepang, tukang heureuy, atlet sumo, pangrajin tradisional ilahar maké ngaran profesional. Aktor Kabuki nyokot salah sahiji ngaran kulawarga tradisional saperti Nakamura (中村), Bandō atawa Onoe. Loba ngaran panggung aktor jeung artis tipi jeung pilm nu teu ilahar saperti dina ngaran diri urang Jepang, tapi rada beda dina macana. Upamana, Kamatari Fujiwara (藤原 鎌足) milih maké éta ngaran sanggeus nyieun kulawarga Fujiwara, sedengkeun Hino Yōjin (日野陽仁) ngran nu kadengena kudu tarapti nyanghareupan seuneu (sanajan ditulisna beda). Loba ngaran dina komik saperti Beat Takeshi jeung Beat Kiyoshi milih ngaran Kulon dina aksina sarta maké ngaranna (atawa ngaran panggung) keur ngaran dirina. Pangarang biasana leuwih pinter dina milih ngaran, contona Edogawa Ranpo nu dijieun saperti kadengena "Edgar Allan Poe".
Pegulat sumo maké ngaran pegulat disebut shikona (醜名 or 四股名). Sedengkeun shikona bisa tina ngaran kulawarga pegulat sorangan, lolobana bagéan-luhur rikishi ngabogaan ngaran shikona nu beda ti ngaran kulawargana. Tipikal shikona ngabogaan hiji, dua atawa tilu kanji. Lolobana, bagéan ngaran asalna tina jagoan gulatm ngaran tempat (saperti ngaran propinsi, walungan, atawa laut), ngaran pakarang, barang nu dianggap tradisional Jepang (saperti koto atawa nishiki), atawa watesan nu nembongkeun kakuatan. Lolobana, waka nunjukkeun yén bapana pegulat ogé dina sumo; dina kasus ieu, hartina junior. Pegulat bisa ngarobah ngaran shikona, saperti Takahanada jadi Takanohana (貴ノ花) mangk Takanohana (貴乃花). Conto sejenna pegulat Kulon Sentoryu, nu hartina pajoang perang naga tapi pge homophonous jeung St. Louis, kota asalna.
Geisha sarta pangrajin tradisonal jeung seni saperti keramik, upacara nginum teh, kaligrafi, irezumi (tukang nyieun tato) jeung ikebana (ngarankai kembang) ogé maké ngaran profesional. Dina loba kasus, asalna ti seniorna nu ngajarkeunna.
Ngaran Jepang dina Basa Inggris[édit | édit sumber]
Saperti dina kasus transliterasi sejenna, ngaran Jepang dina Basa Inggris ogé dumasar kana sababaraha isu, utama isu romanisasi jeung susunan ngaran.
Rada beda tina susunan nu dipaké dina bagéan sejen di dunya, sababaraha dina bagéan akademik, nyokot kana konvensi nulis ngaran kulawarga maké huruf gede lamun diromanisasi: upamana Takuya MURATA atawa MURATA Takuya. Artis nu digawe di luar Jepang tur migunakeun Basa Inggris ilaharna maké runtuyan Basa Inggris dina nuliskeun ngaranna: upamana Ryuichi Sakamoto (坂本 龍一 Sakamoto Ryūichi), Shunji Iwai (岩井 俊二 Iwai Shunji), tur Haruki Murakami (村上 春樹 Murakami Haruki). Urang Jepang nu nu hirup di luar negeri, saperti Yoko Ono (小野 洋子 Ono Yōko) jeung Ichiro Suzuki (鈴木 一朗 Suzuki Ichirō), ilahar maké susunan Kulon.
Loba panaliti sajarah jeung Basa Jepang maké susunan Jepang, mangka gambaran sajarah jeung literatur ilahar dipaké salaku rujukan dina susunan Jepang: upamana Murasaki Shikibu (紫 式部) jeung Tokugawa Ieyasu (徳川 家康). Sanajan kitu, publikasi dina Basa Inggris leuwih condong migunakeun susunan Kulon lamun ngobrolkeun tokoh kiwari, hususna politukus, bisnismen jeung atlit. Sacara jelas, lamun ditulis dina karakter kanji, susunan ngaran Jepangna tara tibalik.
Publikasi Basa Inggris nu condong maké susunan Kulon keur ngarujuk gambaran urang Jepang nyaéta:
- Koran: tempo Kategori Koran Jepang
- Tulisan dina film
- Karakter dina komik (Lamun ngaran karakterna teu robah salengkepna)
- Buku ngeunaan budaya Jepang kiwari saperti J-pop
Nu angger migunakeun runtuyan Jepang nyaéta:
Karakter dina tarjamahan Basa Jepang saperti dina manga, anime jeung video game mangrupa kasus husus. Karakter ieu kadangkala dibere ngaran Kulon anyar (saperti dina Pokémon), atawa angger dina Basa Jepang boh maké runtuyan Jepang atawa runtuyan Kulon. Karakter ieu ogé kaasup nu maké non-Hepburn dina transliterasina, atawa beda transliterasi keur edisi manga, anime jeung/atawa vidéo game (saperti dina Yu-Gi-Oh!).
Tempo ogé[édit | édit sumber]
- Keur detil ngeunaan kumaha cara ngasupkeun ngaran basa Jepang di Wikipédia, tempo Wikipedia:Manual Gaya (Artikel nu aya hubungannana jeung Jepang).
- Daptar ngaran kulawarga nu pangkasohorna
- Ngaran basa Jepang nu keur ditaklungtik
- Ngaran basa Cina
- Ngaran basa Koréa
- Ngaran basa Viétnam
- Ngaran dina budaya dunya
- Méishi
- Ngaran seni
- Tato karakter Cina
Citations[édit | édit sumber]
Some materials taken from Kodansha Encyclopedia of Japan, article on "names"
Bacaan saterusna[édit | édit sumber]
- Koop, Albert J., Hogitaro Inada. Japanese Names and How to Read Them 2005 ISBN 0710311028 Kegan Paul International Ltd.
- O'Neill, P.G. Japanese Names 1972 ISBN 0834802252 Wéatherhill Inc.
- Plutschow, Herbert. Japan's Name Culture 1995 ISBN 1873410425 Routledge/Curzon
- Poser, William J. (1990) "Evidence for Foot Structure in Japanese," Language 66.1.78-105. (Describes hypochoristic formation and some other types of derived names.)
- Throndardottir, Solveig. Name Construction in Medieval Japan 2004 ISBN 0939329026 Potboiler Press
Tumbu kaluar[édit | édit sumber]
- Japanese names section of sci.lang.japan FAQ
- Japanese names at japan-guide.com.
- Japanorama: Japanese Names
- Japanese Given Names
- Japanese Baby Names
- Popular Japanese baby names 1994 to 2003.
- WWWJDIC online dictionary with over 400,000 Japanese names. (Tanaka Sample)
Rujukan[édit | édit sumber]
Wikipedia Basa Inggris September 2006

robotstxt: allowed

filter: keep


text:
Wikipedia:Cara nyieun artikel anyar
Sing saha baé, kaasup anjeun, bisa nulis/ngeusian Wikipédia! Mangga ketikkeun judulna dina kotak di handap, klik "Jieun artikel", lajeng kawitan baé nyerat: OESMANE BEN GOITA
Kaca anyar ditangtukeun ku aya henteuna jujutan kaca. Prinsipna mah, nyieun kaca anyar téh sarua jeung ngédit kaca kosong.
Pikeun hal-hal ngeunaan éditan sacara umum, hususna markup language wikitext, tempo Wikipédia:Cara ngédit kaca.
Léngkah-léngkah nyieun artikel anyar[édit sumber]
Sangkan leuwih jelas, léngkah-léngkah nyieun artikel anyar bisa ditingali dina Cara Nyieun Artikel Anyar
Nyieun artikel tina URL[édit sumber]
URL nu patali jeung kaca ramat nu can aya bakal némbongkeun téks nu aya na MediaWiki:Noarticletext.
Kaca ieu mibanda tumbu édit, nu salajengna nujul ka dijieunna kaca dimaksud.
Cara nu gampang pikeun ngahasilkeun URL-na nyaéta ku cara ngaganti bagian tungtung URL ti proyék nu sarua.
Tumbu antarwiki ka kaca nu can aya (teu disarankeun) bakal nujul ka hasil nu sarua.


text:
Tajimi, Gifu
Kota Tajimi (多治見市 Tajimi-shi?) nyaeta hiji kota nu aya di Préféktur Gifu, Jepang.
Dina taun 2003, populasina 103,736 tur kapadetanna 1,333.54 jiwa per km². Legana nyaeta 77.79 km². Tajimi aya di wewengkon Tono di Préféktur Gifu, di Walungan Toki. Tajimi kawentar ku keramik, hususna gaya Oribe jeung Seto. Unggal dua tahun aya festival keramik, Mino International Ceramics Festival diayakeun unggal tilu taun.
Tajimi oge tempatna Eihō-ji, nu boga Nanzenji tina sakola Rinzai ajaran Budha Zen. Eihoji ayana di Kokeizan, di beulah kalereun kota. Tajimi oge tempat biara Katolik nu boga Pakumpulan Divine Word. Biara nu kawentar ku wine. Kota ieu diadegkeun dina tanggal 1 Agustus, 1940.
Tajimi boga kota sobat nu raket jeung Terre Haute, Indiana, USA saprak taun 1960-an.


text:
Nu naek teu jadi (315)
(Bagian tilu ratus lima belas), Depok, Jawa Barat,
Indonesia, 18 Juli 2015, 22:11:00 GMT)
Mubarak, cara jeung budaya Indonesia, nyaéta aya wae
argumen dina Qur'an jeung Hadits.
Dina basa Indonesia mah aya hiji cara atawa kabiasaan anu
geus jadi budaya husus rahayat Indonesia, nyaéta kajadian Mubarak, atawa
kajadian ngahampura saling di acara upacara oge dipigawé pajabat pamaréntahan
ti présidén ka para pajabat anu panghandapna saperti kapala désa atawa headman.
Komo Halal Bihalal dilumangsungkeun ku sagala rupa
pausahaan boh pausahaan-nagara dipiboga (SOEs) jeung swasta.
Naha Allah (Quran jeung Hadits (Sunnah / al-wisdom)
nyaéta dipetintah ku Allah.
Sabab dina watesan ibadah, asal nyaeta Haram kecuali aya
order ti Allah, sedengkeun dina urusan dunya, asal Halal, kacuali aya pesenan
amit, kawas dahar daging babi, nginum arak (intoxicating minuman keras) atawa
merorok (Fatwa Muhammadiyah di Indonesia) jeung Ulama Majelis Saudi Arabia )
ngaluarkeun fatwa udud haram ku argumen Quran jeung Hadits.
Hampura-Forgiving Dina Order Hari Raya téh prescribed?
Ku
Ustadz Abdullah bin al-Buthoni MA Taslim
Forgiving, ruku 'nuju sasama umat Islam sorangan jeung
gracefully ngeunaan faults amal sholeh nu mangrupakeun kahadean gede, sarta
pohara direkomendasikan di Islam. Alloh SWT nyebutkeun.
خذ العفو وأمر بالعرف وأعرض عن الجاهلين
Jadi thou hampura enjoin amal soleh, saperti berpisahlah
masarakat anu aya goblog. [Al-A'raf / 7: 199]
Dina ayat sejen, Alloh SWT nyebutkeun.
فبما رحمة من الله لنت لهم ولو كنت فظا غليظ القلب لانفضوا من
حولك فاعف عنهم واستغفر لهم وشاورهم في الأمر
Saterusna ngabalukarkeun sih kurnia Allah, ye gaya lemah
lembut ngalawan maranehna. Lamun éta pikeun meunangkeun pancer deui jadi kurang
ajar, bakal jarak diri ti buleud ngeunaan. Ku alatan éta, hampura maranehna
jeung ménta hampura maranehna jeung konsultasi maranehna dina urusan. [Ali
Imran / 3: 159]
Komo, sipat ieu ngawengku ciri di antara hamba Allah
Ta'ala anu sieun ka Anjeunna, sakumaha kecap Na.
الذين ينفقون في السراء والضراء والكاظمين الغيظ والعافين عن
الناس والله يحب المحسنين
(Jelema nu aya bener aya) maranéhanana anu méakkeun
(kalawan bébas) boh dina waktu atawa dina kesempitan jeung maranéhanana anu
ngandalikeun anger jeung (mudah) forgiving (kasalahan) batur. Allah mikanyaah
jalma anu alus. [Ali Imran-/ 3: 134]
Nabi shallallahu 'alaihi wa sallam geus khsusus
ngagambarkeun gedéna kahadean jeung ganjaran alam forgiving Alloh swt dina
kecap manéhna shallallahu' alaihi wa sallam: "Eta nambahan ka hamba Allah
kalayan méré kahoyong hampura nya (ka adina) tapi nu Maha Suci (di dunya jeung
akhirat) "[1]
Hartina kanaékan kamulyaan jalma forgiving di dunya téh
mibanda manéhna Maha Agung jeung Maha Agung dina hate manusian sabab gampang
ngahampura batur, bari di alam baka jeung gedéna pahala jeung kahadean diganjar
ku Alloh swt. [2]
Hampura-ngahampura lebaran?
Sanajan kitu, amal sholeh ieu badag, bisa disulap jadi
hiji kalakuan dibeunangkeun jeung reprehensible lamun dipigawé ku cara nu teu
aya tuntunannya dina Al Qur'an jeung Sunnah Nabi shallallahu 'alaihi wa sallam.
Contona, ieu kalakuan specializing dina hiji wanci
tinangtu sabab aya 'argumen ngeunaan Spésialisasi dina syariat. Saperti
devoting waktu jeung dina konteks salametan of Idul Fitri jeung Idul Adha.
Ieu ngawengku kalakuan bid'ah [3] anu écés geus
miélingkeun ugliness ku Nabi shallallahu 'alaihi wa sallam dina kecap manéhna
shallallahu' alaihi wa sallam: "Verily sagala hal nu papanggihan diada
bid'ah, jeung sagala heresies nyaeta sesat, jeung sakabeh perverted (place)
dina Fire "[4]
Lamun saha naroskeun: naha ieu dianggap kalakuan bid'ah
téh bid'ah, tapi Islam écés niatna advocated jeung muji alam forgiving tina
kasalahan batur, sakumaha anu geus disebutkeun dina pedaran di luhur?
Jawaban: Enya, Islam kacida nyarankeun, disadiakeun nu
upami ieu teu devoted ka waktu atawa alesan husus, tanpa argumen of (argumen)
anu némbongkeun spésifisitas kitu. Sabab, lamun devoted ka conto hususna waktu
tanpa dalil husus, mangka ngancik kana kalakuan pisan hina of bid'ah dina
Islam.
Contona, solat peuting jeung puasa Sunnah pohara direkomendasikan
di Islam. Sanajan kitu, ieu dua tipe ibadah lamun pelaksanaan didédikasikeun
dina Jumaah, dua masalah utama jadi reprehensible jeung dilarang ka dipigawé
[5], jeung kecap Nabi shallallahu 'alaihi wa sallam.
لا تختصواليلة الجمعة بقيام من بين الليالى ولا تخصوايوم الجمعة
بصيام من بين الأيام إلا أن يكون فى صوم يصومه أحدكم
Naha anjeun ngahususkeun Jumaah peuting antara peuting
séjén (ngalakonan) solat peuting, sarta teu ngahususkeun dina Jumaah di-Har
séjén poé ku puasa, tapi puasa bisa dilakukeun ku salah sahiji anjeun. [6]
Ieu naon anu disebut ku para ulama salaku
"idhafiyyah bid'ah", Ajip Rosidi nu umumna direkomendasikan di Islam,
tapi sababaraha umat Islam anu lampah husus ku waktu, tempat, sabab, kaayaan
atawa prosedur nu tangtu nu teu asalna ti parentah Allah swt dina Al Qur'an
jeung Sunnah Nabi shallallahu 'alaihi wa sallam. [7]
Conto sejen di isu ieu devoted ka peuting solat Rajab
jeung Sha'ban. Imam an-Nawawi rahimahullah ceuk ngeunaan éta dua solat:
"Solat (peuting dina bulan) Rajab jeung Sha'ban nyaéta bid'ah pisan goréng
jeung reprehensible" [8]
Imam Abu Shama rahimahullah ngécéskeun aturan penting ieu
dina kalimah: "Geus dilarang pikeun ibadah specializes di kali (tangtu) nu
teu dieusian ku syariat, tapi kudu sagala amal soleh anu bébas (ulah) iraha wae
(tanpa Spésialisasi) , Teu aya kahadean dina hiji waktu kana waktu, iwal jalma
nu dipilih ku syariat jeung dikhsusukan jeung salah nanaon ibadah .... Saperti
puasa dina poé Arafah jeung Asyura, solat di tengah peuting, jeung umrah di Ramadan
... "[9]
Imam Ibnu al-Qayyim rahimahullah ngomong: "...
Kaasup (conto) dina kasus ieu yén sunnah Nabi shallallahu 'alaihi wa sallam
ceuk ban nu specializes di bulan puasa Rajab jeung Jumaah, ku kituna tacan nepi
ka ngawula minangka sarana nuju kalakuan bid'ah dina agama (ie ) jeung
Spésialisasi hiji wanci tinangtu teu devoted pikeun ibadah ku istilah
"[10]
Ngelingan BIL halal halal Wanayasa
Kaasup acara meriah dilaksanakeun ku umat Islam di
Indonésia dina raraga ngahampura saling sanggeus Idhul Fitri pesta naon anu
ilahar disebut bil kajadian Halal halal.
Ieu kajadian ngawengku polah hina of bid'ah alesan
saperti urang ngagambarkeun luhur. Ieu acara téh kungsi dilakukeun sarta
exemplified ku Nabi shallallahu 'alaihi wa sallam jeung generasi pangalusna
jalma ieu, anhum para ngalangkang, sarta imam anu nuturkeun jalan Ahlus Sunnah
maranehna oge. Tapi maranéhanana jalma-jalma anu geus muji pamahaman jeung
prakték ngeunaan Islam maranéhna ku Alloh swt jeung Rasul shallallahu 'alaihi
wa sallam. Alloh SWT nyebutkeun.
والسابقون الأولون من المهاجرين والأنصار والذين اتبعوهم بإحسان
رضي الله عنهم ورضوا عنه وأعد لهم جنات تجري تحتها الأنهار خالدين فيها أبدا ذلك الفوز
العظيم
Jalma nu saméméhna sejenna kahiji (pikeun ngarobah ka
Islam) nu dipimilik ku urang Emigrants jeung Ansar (para sahabat) jeung
maranéhanana anu nuturkeun maranéhanana ogé. Allah jadi gumbira jeung maranehna
jeung maranehna pelesir alus Allah, jeung Allah disusun pikeun maranehna Kebon
handapna nu walungan ngalir di dinya; maranéhanana baris abide therein
salawasna. Nu meunangna bener. [Dina-Tawbah / 9: 100]
Jeung hadits otentik, Nabi shallallahu 'alaihi wa sallam
ngadawuh: nu paling jalma mah generasi anu ngutus Kaula dina periode
maranéhanana (para sahabat), mangka generasi nu datang sanggeus, teras generasi
nu datang sanggeus maranehna. [11]
Salian ti acara ieu tétéla ngandung loba kemungkaran
jeung dijiret nu syariat Allah Azz wa Jalla, di antarana:
1. Kajadian ikhtilath (dicampurkeun kalawan bébas) antara
lalaki jeung awewe nu taya beungkeut téh diyakinkeun dina hukum. Ieu kalakuan
jelas dilarang dina Islam, malah geus ibu sadaya korupsi di masarakat.
Nabi shallallahu 'alaihi wa sallam ngadawuh: "Kuring
henteu ninggalkeun sanggeus kuring fitnah (jahat / karuksakan) leuwih
ngabahayakeun ka lalaki ngaleuwihan (fitnah) awéwé" [12]
Imam Ibnu al-Qayyim rahimahullah ngécéskeun ieu dina
biantara nya: "Teu aya ragu nu ngamungkinkeun awewe gaul kalawan bébas jeung
lalaki téh ibu sadaya musibah jeung cilaka, malah kaasup anu ngabalukarkeun
(utamana) kajadian catastrophes nu merata. Sabab ieu ogé ngawengku
ngabalukarkeun (incidence nu) karuksakan dina sagala perkara anu umum jeung
husus. Pergaulan sabab tumuwuhna gancang jeung polah heinous of zinah, nu
kaasup sabab pemusnah massal (umat manusa) sarta wabah panyakit tepa anu
berkepanjangan "[13]
Sheikh Abdul Aziz bin Baz rahimahullah leuwih
dikonfirmasi ieu dina beiau ucapan: "The dalil (tina Al Qur'an jeung hadits
Nabi shallallahu 'alaihi wa sallam) jelas mintonkeun haram (jalu) sorangan
jeung hiji awewe anu teu halal teh keur manehna , (kitu oge dilarang) melong
manéhna, jeung sagala cara nu plunged (manusa) di hiji hal nu dilarang ku Alloh
swt. Dalil loba jeung kuat (sadayana) negeskeun larangan -ikhtilath
(dicampurkeun kalawan bébas di kalangan lalaki jeung awewe pikeun kasus
(karuksakan) nyaéta konsekuensi pohara goréng "[14]
2. oyag leungeun jeung oyag leungeun antara lalaki jeung
awéwé nu teu halal keur manéhna (teu mahram).
Ajip Rosidi ieu nedunan dilarang dina Islam dumasar kana
kecap Nabi shallallahu 'alaihi wa sallam: "Kumaha lamun di kapala manusa
ieu ditusuk ku jarum beusi leuwih hade keur manehna ti manéhna terharu hiji
awewe anu teu halal teh keur manehna" [15]
3. ayana awéwé nu besolek kosmetik jeung baju nepi kawas
awewe jahiliah.
Hal ieu ogé dilarang dina Islam, sakumaha Allah SWT.
وقرن في بيوتكن ولا تبرجن تبرج الجاهلية الأولى
Hayu wae (O awewe Mukminah) netep di imah anjeun sarta
ulah teu bertabarruj (preen jeung dihias) siga (adat) jahiliah awéwé nu sakali.
[Al-Ahzab / 33: 33]
Dina hadits otentik, Nabi shallallahu 'alaihi wa sallam
ngadawuh: "Pasti awéwé nyaéta nakedness, mangka sabot manéhna datang
kaluar (imah) bakal nuturkeun setan nya (ngahias eta jadi sidang pikeun
lalaki), sarta kaayaan anu pangdeukeutna ka Gusti-Na (Allah) ieu lamun manéhna
di imahna "[16]
Nutup
Paparan gancang hukum silih panghampura saperti guna pesta.
Fardhu keur unggal Muslim percaya sagala hal nu diperlukeun ku Muslim pikeun
meunangkeun deukeut ka Allah Ta'ala sagala nu geus dijéntrékeun na exemplified
di full ku Nabi shallallahu 'alaihi wa sallam di parentah nu manéhna dibawa.
Para Noble Abu Dzar Al Ghifari ngalangkang 'anhu ngomong:
"Nabi shallallahu' alaihi wa sallam geus ditinggalkeun urang di kaayaan no
hiji burungpun flapping jangjang taun hawa iwal Beliu shallallahu 'alaihi wa
sallam geus dipedar di ka urang élmu eta ". Saterusna Abu Dzar ngalangkang
'anhu ngomong: Rasul Allah shallallahu' alaihi wa sallam geus cenah.
ما بقي شيء يقرب من الجنة ويبا عد من النار إلا وقد بين لكم
Teu aya (deui) kenca hiji bit of (ucapan'perbuatan) anu
bisa mawa (anjeun) pikeun Paradise jeung jaga (anjeun) tina naraka, kacuali nu
geus dipedar ka anjeun "[17]
Bisa Alloh swt terus mikeun Taufiq Na urang sadaya sok
tahan cepat teh Sunnah Rasul Allah jeung tetep jauh ti sagala hal anu nyimpang
ti sunnah, manéhna shallallahu 'alaihi wa sallam nepi ka ahir hirup urang. Amin
O Pangéran, urang wafatkanlah over Islam jeung over
sunnah (parentah) Nabi shallallahu 'alaihi wa sallam. [18]
Allaah nyaho pangalusna
[Disalin ti édisi Majalah As-Sunnah 04-05 / Taun XV /
1432 / 2011M. Penerbit Committee ngadeg Foundation Istiqomah Surakarta, Jl.
Solo-Purwodadi Km.8 Selokaton Gondangrejo Solo 57 183 Tel. 0271-858197 fax
0271-858196]


text:
Katsushika Hokusai
Katsushika Hokusai (葛飾北斎) (1760-1849) nya éta salah saurang seniman, pelukis, pemahat jeung seniman grafis anu maké tehnik ukiyo-e dina Jaman Edo. Anjeunna gumelar di Distrik Honjo, Edo (sekarang Edo bernama Tokyo).[1]
Palukis buku sketsa 13 jilid berjudul Hokusai Manga (diterbitkeun taun 1814) jeung cetakan ukiyo-e "36 Pamandangan Gunung Fuji" (sakitar taun 1823-1829) ogé "Ombak gedé di Pantai Kanagawa".[2] Hokusai dianggap sabagé salah sahiji tokoh penting dina widang ukiyo-e (sacara harafiah: "lukisan jaman ayeuna") atawa lukisan anu temana kahirupan sapopoé.[2] Hokusai ogé terkenal ku gambar erotisna dina gaya shunga.[2] "Fukujusō" karyana, rangkaian sajumlah 12 gambar anu ngarayakeun kaagungan tubuh jeung hasrat, dianggap sabagé salah sahiji tina tilu karya shunga pang alusna.[2] Karyana jadi inspirasi anu perting pikeun impresionis Eropa sapertos Claude Monet.[2]
Karya[édit | édit sumber]
Hokusai miboga karir anu panjang, mung ngahasilkeun karya pentingna nalika usiana 60 taun.[2] Karyana anu paling terkenal nya éta seri ukiyo-e 36 Pamandangan Gunung Fuji (富嶽三十六景; Fugaku Sanjūrokkei) anu ngambarkeun pamandangan Gunung Fuji ti berbagai lokasi.[2] Seri lukisan 36 Pamandangan Gunung Fuji eusina 46 lukisan anu dihasilkeun dina tahun 1826-1833.[2] Mimitina seri lukisan ieu ngan saukur 36 lukisan, tapi nalika terkenal Hokusai nambahan deui 10 lukisan.[2]
Karya pang gedéna Hokusai anu judulna Hokusai Manga (北斎漫画) 15 jilid, eusina sketsa-sketsa ani inventif anu diterbitkeun taun 1814. Gaya karikaturna osok dianggap sabagé perintis manga modern.[2]


text:
Satyawati
Satyawati (Sansakerta: सत्यवती; Satyavati) (ogé disebut Durgandini atawa Gandawati) nyaéta salah saurang inohong dina wiracarita Mahabarata. Manéhna téh nyaéta pamajikanna prabu Santanu sarta indungna Citranggada jeung Wicitrawirya.
Waktu keur budak nepi ka rumaja, Satyawati boga kasakit nu ngabalukarkeun awakna bau hanyir tapi dicageurkeun ku Resi Parasara. Satyawati tuluy ngadahup ka Resi Parasara nu saterusna ngalahirkeun Abiyasa.
Kalahiran[édit | édit sumber]
Prabu Basuparisara, ngadeg tahta di Karajaan Cedi. Raja kasebut ngabogaan permaisuri nu ngaranna Girika. Dina hiji poé, Sang Raja indit moro. Di tengah leuweung, manéhna nempo kembang nu mangkak mararekar, nu ngahudang kainget kana kageulisan permaisurina. Tanpa sadar 'cai mani'a nyakclakan, saterusna manéhna nandéan cai manina dina seheulay daun. Manéhna nyalukan manuk heulang nu keur ngapung di awang-awang nu ngaranna Çyena pikeun nganteurkeun cai kasebut ka permaisurina. Di tengah jalan cai anu diwadahan dina daun kasebut murag di walungan Yamuna. Di éta walungan kabeneran aya hiji lauk badag nu mangrupa pawujudan bidadari nu disupata. Cai mani kasebut kateleg ku Sang Lauk nu ngajadikeun éta lauk reuneuh.
Di sisi walungan Yamuna, aya kulawarga pamayang. Kapala kulawarga kasebut ngaranna téh Dasabala. Hiji poé Dasabala miang rék nyerek lauk. Dasabala kabeneran beubeunangan néwak lauk badag pawujudan bidadari nu reuneuh ku cai manina Prabu Basuparisara. Tina beuteung lauk lahir dua orok, lalaki jeung awéwé. Sang lauk saterusna robah wujudna jadi bidadari anu tuluy balik ka tempat asalna. Dua budak anu dilahirkan kasebut dibikeun ka Prabu Basuparisara. Anak anu lalaki dibéré ngaran Matsyapati sarta diangkat jadi Raja di Karajaan Wirata, sedengkeun anak anu awéwé dipulangkeun ku Sang Raja alatan bau hanyir. Budak awéwé kasebut saterusna dibéré ngaran Durgandini alatan bauna hanyir kawas lauk. Durgandini gawé jadi tukang meuntaskeun jelema di Walungan Yamuna.
Pasamoan jeung Resi Parasara[édit | édit sumber]
Dina hiji poé, Bagawan Parasara, anakna Bagawan Sakri anu mangrupa incu Maharesi Wasista, nangtung di sisi walungan Yamuna, ménta dipeuntaskeun ku parahu. Durgandini nyampeurkeun tuluy nganteurkeun Resi Parasara ka peuntaseun Yamuna. Di tengah walungan, Resi Parasara kataji ku kageulisan Durgandini. Durgandini satuluyna ngawangkon jeung Resi Parasara. Dina tengah wangkongan, Durgandini nyaritakeun yén manéhna kakeunaan kasakit anu ngabalukarkeun awakna bau hanyir sarta bapana nalatahan yén saha waé lalaki anu bisa nyageurkeun panyakitna bakal dijadikeun salakina. Ngadéngé hal éta, Resi Parasara nyarita yén manéhna rék ngubaran kasakit Durgandini, tuluy manéhna nyagap kulit Durgandini. Teu sabaraha lila Durgandini cageur sarta jadi seungit nyambuang ka jauhna. Alatan Resi Parasara hasil nyageurkeun Durgandini, mangka manéhna ngabogaan hak ngajadikeun Durgandini salaku pamajikan. Tina hasil hubungan Durgandini jeung Resi Parasara, lahir Abiyasa. ċ
Pasamoan jeung Prabu Santanu[édit | édit sumber]
Dina hiji waktu Prabu Santanu ti Astinapura ngadéngé warta yén di sabudeureun walungan Yamuna sumebar ambeu anu pohara seungit nyambuang ka mana-mana. Lantaran panasaran, Prabu Santanu nyoba ngalalar ka walungan Yamuna. Manéhna manggihan asal ambeu nu seungit téh ti hiji wanoja nu ngaranna Durgandini. Prabu Santanu kapati-pati sarta rék ngalamar Durgandini. Waktu Sang Raja ngalamar Durgandini, kolotna ngajukeun sarat yén lamun Durgandini (Gandawati atawa Satyawati) jadi permaisuri Prabu Santanu, manéhna kudu diperlakukan kalayan hadé sarta turunan Durgandini kudu jadi penerus tahta. Ngadéngé sarat kasebut, Sang Raja mulang kalayan kuciwa jeung gering haté. Manéhna jadi kagegeringan alatan Satyawati terus kapibeungeut beurang jeung peuting.
Nempo bapana gering nangtung ngalanglayung, Déwabrata nalungtik marga lantaranana. Manéhna nanya ka kusir anu nganteurkeun bapana ti walungan Yamuna. Ti dinya manéhna meunang warta yén bapana kajamparing asih kapentang asmara ku hiji awéwé. Tungtungna, Déwabrata miang ka walungan Yamuna. Manéhna ngawakilan bapana ngalamar anakna Dasabala anu pohara dipidangdam ku bapana. Manéhna nurutkeun sagala sarat anu diajukan ku Dasabala. Manéhna ogé sumpah moal rék kawin saumur hirup sarta moal narima warisan tahta turunan Raja Kuru ambéh jaga henteu nyorang rebutan kakawasaan antara turunanana jeung turunan Durgandini. Saprak ti harita, ngaran Déwabrata robah jadi Bisma. Lantaran dina ajaran Hindu mah awéwé meunang kawin ka leuwih ti hiji lalaki, ahirna Prabu Santanu jeung Déwi Durgandini ngadahup sarta ngabogaan dua urang anak nu ngaranna Chitranggada jeung Wicitrawirya.


text:
DOWNLOAD MUSIK TEGAR STASIUN BALAPAN
Dari 'stasiun balapan' naik 'perahu layar' merengkuh 'bubuy bulan'.Video lagu balapan tegar stasiun balapan, judika Nyanyi Lagu Jawa (Stasiun Balapan)) - Didi Kempot Stasion Balapan zpiderboi Klantink - Stasiun Balapan (Didi Kempot Cover)) lagu emelia contessa audio mp3 lyris pop jawa song. Tegar, klantink. Dangdut Koplo Terbaru 2013 Eny Sagita Stasiun Balapan. Tegar Ft Budi - Stasiun Balapan @trans7. Klantink. Dari 'stasiun balapan' naik 'perahu layar' merengkuh 'bubuy bulan'. Tegar pengamen jalanan duet Budi DoReMi Lagu anak Stasiun Balapan.Tegar pengamen jalanan duet Budi DoReMi Lagu anak Stasiun Balapan. Cover Stasiun Balapan (iseng".lagi eLOISE AT THE PLAZA SOUNDTRACK DOWNLOAD kangen nyanyiin lagu ini bareng temen" lama :D)) by Icha Duration: 01:3 Size: 707.83 kb Downloaded: 135 times. Stasiun Balapan (lirik)) Bossanova jawa HD,
ID is a music search engine designed for legal entertainment dOWNLOAD BURGER ISLAND-GAMEHOUSE purposes only. Do not download copyrighted material without permission. If you like a song, buy a cassette / CD or a personal dial tone was to support the artist / singer / band in question to continue working.
All data comes from various different sources on the internet. Aries Nax Jalanan, setia Feat tegar - stasiun stasiun cinta Live sctv (infotainment award))2013 Rohadi Naxcity, bUDI doremi, no files are cached or stored on the our servers, tegar - susi, dangdut Koplo Terbaru 2013 Eny Sagita Stasiun Balapan. Tegar pengamen jalanan duet Budi DoReMi Lagu anak Stasiun Balapan. Tegar - Rindu Ibu @Bchannel, tegar, nostalgia lagu lama2. Tegar - Temanku stasiun Ini Sedang Mabuk Cinta Lyric in Description! We only help you to search the link source to the other server. Judika Nyanyi Lagu Jawa (Stasiun Balapan)) - Didi Kempot Stasion Balapan zpiderboi Klantink - Stasiun Balapan (Didi Kempot Cover)) lagu emelia contessa audio mp3 lyris pop jawa song. Stasiun Balapan (lirik)) Bossanova jawa HD,


text:
Lotte World
Lotte World nyaeta komplek rekreasi di Seoul, Korea Kidul. Ngandung taman jejer jero rohangan, taman hiburan di saluareun rohangan, pulo nu dihubungkeun ku monorél, mall balanja, hotél, musieum kuno, fasilitas olah raga jeung bioskop dina hiji area. Taman jero rohangan Lotte World mangrupakeun taman hiburan jero rohangan panggedena di dunya, sarta rengking katujuh nu didatangan ku jalma dumasar kana sensus 2002.[1] Dibuka 12 Juli, 1989, Lotte World narima nu datang 5 yuta urang unggal taunna. Di deukeuteunnana perenah situ Seok-Chon.
Lotte World mangrupakeun salasahiji tina sababaraha tempat nu dipake dina drama Korea Stairway to Heaven.
Tempo oge[édit | édit sumber]
- Budaya kontémporér Koréa Kidul
- Lotte World II di Seoul & Busan
- Jonah's Park Pilipina
- Lotte Group
Rujukan[édit | édit sumber]
Tumbu luar[édit | édit sumber]
- Lotte World official website (Basa Koréa)
- Lotte World official website (Basa Inggris)
- introduction (Basa Inggris)


text:
UGA "WANGSIT SILIHWANGI"
Uga "Wangsit (wasiat) Silihwangi" adalah suatu Wasiat yang diamanatkan Prabu Siliwangi. Diyakini sebagian masyarakat sunda diwasiatkan ketika menjelang sirna atau dalam bahasa sunda disebut ngahiyang (moksa),.
Banyak kepercayaan masyarakat sunda yang sangat mencintai Prabu Siliwangi menafsirkan bahwa sebenarnya Prabu Siliwangi telah menganut agama islam. karena ketika menikahi "Subang Larang" - santri dari persantren Syeh Quro beliau mengucapkan kalimah sahadat. Anggapan demikian menjadikan dualisme dalam mencari kebenaran sejarah sunda, khususnya Pajajaran. Jika saja Uga ini benar wasiat dari Prabu Silihwangi, maka Prabu Siliwangi masih ngagem tetekon Sunda Buhun, karena disampaikan ketika Prabu Siliwangi sedang ada dalam desakan tentara islam.
Dalam sejarah "jawa", hal yang semacam ini bukan sesuatu yang baru. Kita bisa baca misalnya tentang wasiat Sabdo Palon kepada Bre Wijaya sebelum ia sendiri moksa.
Uga Prabu Silihwangi sangat banyak dijadikan patokan "ciciren mangsa" sehingga banyak Urang Sunda yang mempedomani sebagai petunjuk adanya perubahan jaman. Uga ini sangat runtut menceritakan perubahannya jaman sebagaimana kita membaca suatu konsep dialektika, tentang bagaimana suatu synthesa terlahir dan menjadi thesa baru, untuk kemudian berhadapan lagi dengan antithesa.
Dalam naskah sunda dan sejarah lisan yang dipercayai masyarakat memang ada perbedaan tentang Siliwangi. Bahkan ada yang menafsirkan sampai ketiga, takni Rakeyan Mundinglaya - Siliwangi I ; Rakeyan Mundingwangi - Siliwangi II ; Rakeyan Mundingsari/ mundingkawati - Siliwangi III. Posisi dari status raja yang bergelar Silihwangi ini membuahkan pertanyaan besar, tentang "Silihwangi manakah yang memberikan Wasita ini". Karena, jika saja uga ini diwasiatkan oleh raja terakhir Pajajaran yang berkedudukan di Banten, ia tidak memiliki gelar Silihwangi. Tapi biarlah nanti Sejarah yang akan terkuak sendiri.
Yang menarik dari isi wasiat ini adalah masalah nilai-nilai kepemimpin dan sinthesa jaman. Dalam Uga dimuat juga tuntutan perilaku bagi para pemimpin, Misalnya : "hanteu pantes jadi Raja, anu somah sakabéhna, lapar baé jeung balangsak" (tidak pantas jadi raja (pemimpin) jika rakyatnya susah dan kelaparan)". Nilai dan pendirian semacam ini sangat universal dan dambaan pemimpin dan rakyatnya. Namun dalam realitas politis adakalanya sikap ini hanya menjadi suatu cita-cita daripada dinyatakan.
Ada sementara orang yang menemukan beberapa versi Uga, seperti dari Priangan tengan, timur dan barat, namun yang paling banyak dijadikan rujukan adalah uga sebagaimana ditulis dibawah ini.
Purwacarita Juru Pantun
Pun, ampun ka Sang Rumuhun
Seja medar tutungkusan
Carita anubaheula
Seja ngelingan manusa
Geus niti wanci mustari
ninggang mangsa keur nyarita
Kiwari keur Uga laju
Nyawalakeun bebeneran
Sing waspada nu keur nyoren hirup
Sabab aya nu rek balitungan
Pek, geura regepkeun
Sangkan hirup panggih jeung huripna
Amanah Prabu Silihwangi ka Urang Pajajaran saacana ngahiang :
Lalakon urang ngan nepi ka poé ieu, najan dia kabéhan ka ngaing pada satia! Tapi ngaing henteu meunang mawa dia pipilueun, ngilu hirup jadi balangsak, ngilu rudin bari lapar. Dia mudu marilih, pikeun hirup ka hareupna, supaya engké jagana, jembar senang sugih mukti, bisa ngadegkeun deui Pajajaran! Lain Pajajaran nu kiwari, tapi Pajajaran anu anyar, nu ngadegna digeuingkeun ku obah jaman! Pilih! ngaing moal ngahalang-halang. Sabab pikeun ngaing, hanteu pantes jadi Raja, anu somah sakabéhna, lapar baé jeung balangsak.
Daréngékeun! Nu dék tetep ngilu jeung ngaing, geura misah ka beulah kidul! Anu hayang balik deui ka dayeuh nu ditinggalkeun, geura misah ka beulah kalér! Anu dék kumawula ka nu keur jaya, geura misah ka beulah wétan! Anu moal milu ka saha-saha, geura misah ka beulah kulon!
Daréngékeun! Dia nu di beulah wétan, masing nyaraho: Kajayaan milu jeung dia! Nya turunan dia nu engkéna bakal maréntah ka dulur jeung ka batur. Tapi masing nyaraho, arinyana bakal kamalinaan. Engkéna bakal aya babalesna. Jig geura narindak!
Dia nu di beulah kulon! Papay ku dia lacak Ki Santang! Sabab engkéna, turunan dia jadi panggeuing ka dulur jeung ka batur. Ka batur urut salembur, ka dulur anu nyorang saayunan ka sakabéh nu rancagé di haténa. Engké jaga, mun tengah peuting, ti gunung Halimun kadéngé sora tutunggulan, tah éta tandana; saturunan dia disambat ku nu dék kawin di Lebak Cawéné. Ulah sina talangké, sabab talaga bakal bedah! Jig geura narindak! Tapi ulah ngalieuk ka tukang!
Dia nu marisah ka beulah kalér, daréngékeun! Dayeuh ku dia moal kasampak. Nu ka sampak ngan ukur tegal baladaheun. Turunan dia, lolobana bakal jadi somah. Mun aya nu jadi pangkat, tapi moal boga kakawasaan. Arinyana engké jaga, bakal ka seundeuhan batur. Loba batur ti nu anggang, tapi batur anu nyusahkeun. Sing waspada!
Sakabéh turunan dia ku ngaing bakal dilanglang. Tapi, ngan di waktu anu perelu. Ngaing bakal datang deui, nulungan nu barutuh, mantuan anu sarusah, tapi ngan nu hadé laku-lampahna. Mun ngaing datang moal kadeuleu; mun ngaing nyarita moal kadéngé. Mémang ngaing bakal datang. Tapi ngan ka nu rancagé haténa, ka nu weruh di semu anu saéstu, anu ngarti kana wangi anu sajati jeung nu surti lantip pikirna, nu hadé laku lampahna. Mun ngaing datang; teu ngarupa teu nyawara, tapi méré céré ku wawangi. Ti mimiti poé ieu, Pajajaran leungit ti alam hirup. Leungit dayeuhna, leungit nagarana. Pajajaran moal ninggalkeun tapak, jaba ti ngaran pikeun nu mapay. Sabab bukti anu kari, bakal réa nu malungkir! Tapi engké jaga bakal aya nu nyoba-nyoba, supaya anu laleungit kapanggih deui. Nya bisa, ngan mapayna kudu maké amparan. Tapi anu marapayna loba nu ari eu-aing pang pinterna. Mudu arédan heula.
Engké bakal réa nu kapanggih, sabagian-sabagian. Sabab kaburu dilarang ku nu disebut Raja Panyelang! Aya nu wani ngoréhan terus, teu ngahiding ka panglarang; ngoréhan bari ngalawan, ngalawan sabari seuri. Nyaéta budak angon; imahna di birit leuwi, pantona batu satangtungeun, kahieuman ku handeuleum, karimbunan ku hanjuang. Ari ngangonna? Lain kebo lain embé, lain méong lain banténg, tapi kalakay jeung tutunggul. Inyana jongjon ngorehan, ngumpulkeun anu kapanggih. Sabagian disumputkeun, sabab acan wayah ngalalakonkeun. Engke mun geus wayah jeung mangsana, baris loba nu kabuka jeung raréang ménta dilalakonkeun. Tapi, mudu ngalaman loba lalakon, anggeus nyorang: undur jaman datang jaman, saban jaman mawa lalakon. Lilana saban jaman, sarua jeung waktuna nyukma, ngusumah jeung nitis, laju nitis dipinda sukma.
Daréngékeun! Nu kiwari ngamusuhan urang, jaradi rajana ngan bakal nepi mangsa: tanah bugel sisi Cibantaeun dijieun kandang kebo dongkol. Tah di dinya, sanagara bakal jadi sampalan, sampalan kebo barulé, nu diangon ku jalma jangkung nu tutunjuk di alun-alun. Ti harita, raja-raja dibelenggu. Kebo bulé nyekel bubuntut, turunan urang narik waluku, ngan narikna henteu karasa, sabab murah jaman seubeuh hakan.
Ti dinya, waluku ditumpakan kunyuk; laju turunan urang aya nu lilir, tapi lilirna cara nu kara hudang tina ngimpi. Ti nu laleungit, tambah loba nu manggihna. Tapi loba nu pahili, aya kabawa nu lain mudu diala! Turunan urang loba nu hanteu engeuh, yén jaman ganti lalakon ! Ti dinya gehger sanagara. Panto nutup di buburak ku nu ngaranteur pamuka jalan; tapi jalan nu pasingsal!
Nu tutunjuk nyumput jauh; alun-alun jadi suwung, kebo bulé kalalabur; laju sampalan nu diranjah monyét! Turunan urang ngareunah seuri, tapi seuri teu anggeus, sabab kaburu: warung béak ku monyét, sawah béak ku monyét, leuit béak ku monyét, kebon béak ku monyét, sawah béak ku monyét, cawéné rareuneuh ku monyét. Sagala-gala diranjah ku monyét. Turunan urang sieun ku nu niru-niru monyét. Panarat dicekel ku monyet bari diuk dina bubuntut. Walukuna ditarik ku turunan urang keneh. Loba nu paraeh kalaparan. ti dinya, turunan urang ngarep-ngarep pelak jagong, sabari nyanyahoanan maresék caturangga. Hanteu arengeuh, yén jaman geus ganti deui lalakon.
Laju hawar-hawar, ti tungtung sagara kalér ngaguruh ngagulugur, galudra megarkeun endog. Génjlong saamparan jagat! Ari di urang ? Ramé ku nu mangpring. Pangpring sabuluh-buluh gading. Monyét ngumpul ting rumpuyuk. Laju ngamuk turunan urang; ngamukna teu jeung aturan. loba nu paraéh teu boga dosa. Puguh musuh, dijieun batur; puguh batur disebut musuh. Ngadak-ngadak loba nu pangkat nu maréntah cara nu édan, nu bingung tambah baringung; barudak satepak jaradi bapa. nu ngaramuk tambah rosa; ngamukna teu ngilik bulu. Nu barodas dibuburak, nu harideung disieuh-sieuh. Mani sahéng buana urang, sabab nu ngaramuk, henteu beda tina tawon, dipaléngpéng keuna sayangna. Sanusa dijieun jagal. Tapi, kaburu aya nu nyapih; nu nyapihna urang sabrang.
Laju ngadeg deui raja, asalna jalma biasa. Tapi mémang titisan raja. Titisan raja baheula jeung biangna hiji putri pulo Dewata. da puguh titisan raja; raja anyar hésé apes ku rogahala! Ti harita, ganti deui jaman. Ganti jaman ganti lakon! Iraha? Hanteu lila, anggeus témbong bulan ti beurang, disusul kaliwatan ku béntang caang ngagenclang. Di urut nagara urang, ngadeg deui karajaan. Karajaan di jeroeun karajaan jeung rajana lain teureuh Pajajaran.
Laju aya deui raja, tapi raja, raja buta nu ngadegkeun lawang teu beunang dibuka, nangtungkeun panto teu beunang ditutup; nyieun pancuran di tengah jalan, miara heulang dina caringin, da raja buta! Lain buta duruwiksa, tapi buta henteu neuleu, buaya eujeung ajag, ucing garong eujeung monyét ngarowotan somah nu susah. Sakalina aya nu wani ngageuing; nu diporog mah lain satona, tapi jelema anu ngélingan. Mingkin hareup mingkin hareup, loba buta nu baruta, naritah deui nyembah berhala. Laju bubuntut salah nu ngatur, panarat pabeulit dina cacadan; da nu ngawalukuna lain jalma tukang tani. Nya karuhan: taraté hépé sawaréh, kembang kapas hapa buahna; buah paré loba nu teu asup kana aseupan........ Da bonganan, nu ngebonna tukang barohong; nu tanina ngan wungkul jangji; nu palinter loba teuing, ngan pinterna kabalinger.
Ti dinya datang budak janggotan. Datangna sajamang hideung bari nyorén kanéron butut, ngageuingkeun nu keur sasar, ngélingan nu keur paroho. Tapi henteu diwararo! Da pinterna kabalinger, hayang meunang sorangan. Arinyana teu areungeuh, langit anggeus semu beureum, haseup ngebul tina pirunan. Boro-boro dék ngawaro, malah budak nu janggotan, ku arinyana ditéwak diasupkeun ka pangbérokan. Laju arinyana ngawut-ngawut dapur batur, majarkeun néangan musuh; padahal arinyana nyiar-nyiar pimusuheun.
Sing waspada! Sabab engké arinyana, bakal nyaram Pajajaran didongéngkeun. Sabab sarieuneun kanyahoan, saenyana arinyana anu jadi gara-gara sagala jadi dangdarat. Buta-buta nu baruta; mingkin hareup mingkin bedegong, ngaleuwihan kebo bulé. Arinyana teu nyaraho, jaman manusa dikawasaan ku sato!
Jayana buta-buta, hanteu pati lila; tapi, bongan kacarida teuing nyangsara ka somah anu pada ngarep-ngarep caringin reuntas di alun-alun. Buta bakal jaradi wadal, wadal pamolahna sorangan. Iraha mangsana? Engké, mun geus témbong budak angon! Ti dinya loba nu ribut, ti dapur laju salembur, ti lembur jadi sanagara! Nu barodo jaradi gélo marantuan nu garelut, dikokolotan ku budak buncireung! Matakna garelut? Marebutkeun warisan. Nu hawek hayang loba; nu boga hak marénta bagianana. Ngan nu aréling caricing. Arinyana mah ngalalajoan. Tapi kabarérang.
Nu garelut laju rareureuh; laju kakara arengeuh; kabéh gé taya nu meunang bagian. Sabab warisan sakabéh béak, béakna ku nu nyarekel gadéan. Buta-buta laju nyarusup, nu garelut jadi kareueung, sarieuneun ditempuhkeun leungitna nagara. Laju naréangan budak angon, nu saungna di birit leuwi nu pantona batu satangtung, nu dihateup ku handeuleum ditihangan ku hanjuang. Naréanganana budak tumbal. sejana dék marénta tumbal. Tapi, budak angon enggeus euweuh, geus narindak babarengan jeung budak anu janggotan; geus mariang pindah ngababakan, parindah ka Lebak Cawéné!
Nu kasampak ngan kari gagak, keur ngelak dina tutunggul. Daréngékeun! Jaman bakal ganti deui. tapi engké, lamun Gunung Gedé anggeus bitu, disusul ku tujuh gunung. Génjlong deui sajajagat. Urang Sunda disarambat; urang Sunda ngahampura. Hadé deui sakabéhanana. Sanagara sahiji deui. Nusa Jaya, jaya deui; sabab ngadeg ratu adil; ratu adil nu sajati.
Tapi ratu saha? Ti mana asalna éta ratu? Engké ogé dia nyaraho. Ayeuna mah, siar ku dia éta budak angon!
Jig geura narindak! Tapi, ulah ngalieuk ka tukang!
Senin, 22 Desember 2008
UGA "WANGSIT SILIHWANGI"
UGA "WANGSIT SILIHWANGI"
2 komentar:


text:
Taman Mini Indonesia Indah
Taman Mini Indonesia Indah (TMII) mangrupa taman wisata ngeunaan budaya Indonésia nu aya di Jakarta Wétan, Jakarta. Luasna kirang leuwih 150 héktar.[rujukan?] Taman ieu mangrupa cindekan kabudayaan bangsa Indonésia.
Daptar eusi
Sajarah[édit | édit sumber]
Ide pikeun ngawangun hiji miniatur ngeunaan Indonésia jeung sagala dina jerona diébréhan ku Ibu Nagara, Siti Hartinah atawa Ibu Tien Soeharto. Ide ieu kapikiran dina hiji patepungan dina kaping 13 Maret 1970. Liwar miniatur ieu mugi-mugi bisa ngabangkitkeun rasa gumbira jeung rasa asih lemah cai ka bangsa Indonésia.[1] Jadina, dimimitian hiji proyék nu disebat Proyek Miniatur Indonesia "Indonesia Indah", nu dilaksanakeun ku Yayasan Harapan Kita. TMII diwangunna mimiti dina taun 1972 jeung diresmikeun dina kaping 20 April 1975.
Logo jeung maskot[édit | édit sumber]
TMII miboga logo nu intina mah diwangun ku hurup TMII, Singketan ti "Taman Mini Indonesia Indah". Ari maskotna mangrupa dedengkot wayang Hanoman nu dinamian NITRA (Anjani Putra). Maskot Taman Mini "Indonesia Indah" ieu diresmikeun ngagunakeunnana ku Ibu Tien Soeharto, dina taun 1991.
Bagian-bagian TMII[édit | édit sumber]
Anjungan[édit | édit sumber]
- Anjungan Nangroe Acéh Darussalam
- Anjungan Sumatra Kalér
- Anjungan Sumatra Kulon
- Anjungan Riau
- Anjungan Kapuloan Riau
- Anjungan Jambi
- Anjungan Bangka Belitung
- Anjungan Bengkulu
- Anjungan Sumatra Kidul
- Anjungan Lampung
- Anjungan Banten
- Anjungan DKI Jakarta
- Anjungan Jawa Kulon
- Anjungan Jawa Tengah
- Anjungan DI Yogyakarta
- Anjungan Jawa Wétan
- Anjungan Bali
- Anjungan Nusa Tenggara Kulon
- Anjungan Nusa Tenggara Wétan
- Anjungan Kalimantan Kulon
- Anjungan Kalimantan Tengah
- Anjungan Kalimantan Kidul
- Anjungan Kalimantan Wétan
- Anjungan Sulawesi Kalér
- Anjungan Gorontalo
- Anjungan Sulawesi Tengah
- Anjungan Sulawesi Kulon
- Anjungan Sulawesi Kidul
- Anjungan Sulawesi Tenggara
- Anjungan Maluku Kalér
- Anjungan Maluku
- Anjungan Papua Kulon
- Anjungan Papua
Wangunan kaagamaan[édit | édit sumber]
- Masjid Pangéran Diponegoro
- Garéja Katolik Santa Catharina
- Garéja Protéstan Haleluya
- Pura Penataran Agung Kertabhumi
- Wihara Arya Dwipa Arama
- Sasana Adirasa Pangéran Samber Nyawa
- Kuil Konghucu (keur diwangun)[nepi ka iraha?]
Fasilitas rékréasi[édit | édit sumber]
- Istana Anak-anak Indonesia
- Karéta gantung
- Parahu Soang Arsipel Indonesia
- Taman Among Putro
- Taman Ria Atmaja
- Lembur Wisata
- Kolah ngojay Snow Bay
Taman[édit | édit sumber]
- Taman Anggrék
- Taman Apoték Hirup
- Taman Kaktus
- Taman Malati
- Taman Kembang Kéong Emas
- Akuarium Lauk Cai Tawar
- Taman Bekisar
- Taman Manuk
- Taman Ria Atmaja Park, panggung pagelaran musik
- Taman Budaya Tionghoa Indonesia (keur diwangun)
Museum[édit | édit sumber]
Aya 14 muséum di TMII:
- muséum Indonesia
- muséum Purna Bhakti Pertiwi
- muséum Keprajuritan Indonesia
- muséum Perangko Indonesia
- muséum Pusaka
- muséum Transportasi
- muséum Listrik jeung énérgi Baru
- muséum Telekomunikasi
- muséum Penerangan
- muséum Olahraga
- muséum Asmat
- muséum Komodo jeung Taman Reptil
- muséum Serangga jeung Taman Kupu-Kupu
- muséum Pusat Peragaan Ilmu Pengetahuan jeung Teknologi
- muséum Minyak jeung Gas Bumi
- muséum Timor Timur (urut Anjungan Timor Timur)
Téater atawa bioskop[édit | édit sumber]
- Téater IMAX Keong Emas
- Téater Tanah Airku
- Téater 4D
Galeri[édit | édit sumber]
-
Imah adat Batak di Anjungan Sumatra Kalér
-
Imah adat Nias di Anjungan Sumatra Kalér
-
Imah adat Baluk di Anjungan Kalimantan Kulon
-
Anjungan Jambi